Čekajući „briselski sporazum“ za BiH | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > Čekajući „briselski sporazum“ za BiH\nČetrnaestog aprila šefovi diplomatija zemalja članica EU trebalo bi u Briselu da raspravljaju o svom budućem angažmanu u BiH, ali taj sastanak će biti tek početak procesa u kojem će taj plan biti zgotovljen. U Briselu, dakle, tek treba da se između sebe sporazumeju o tome kako će njihov plan da izgleda, te kakav će biti dalji redosled poteza. Ipak, izvesno je da će taj „briselski sporazum“ za BiH sadržavati zahtev za ustavne promene, a „samo“ je pitanje da li će se odmah zahtevati krupnije reforme Ustava BiH ili će se u Briselu zadovoljiti nizom „manjih“ koraka, pri čemu prva dva koraka neće biti veća od zahteva za sprovođenje presude „Sejdić, Finci“ i usaglašavanja tzv. mehanizma koordinacije u BiH.\nPrema predlogu Hrvatske, upućenom u formi „non pejpera“, BiH bi trebalo dati neku vrstu specijalnog statusa, odnosno uvrstiti je u zemlje kandidate kako bi političke vođe Srba, Hrvata i Bošnjaka, kako smatraju u Zagrebu, bili motivisani da u procesu „posebne kandidature“ rešavaju „otvorena“ ustavna pitanja. S druge strane, Slovenija je zatražila od visoke predstavnice Ketrin Ešton da što pre preuzme na sebe ulogu medijatora u pregovorima u BiH o obimnijim ustavnim promenama, koje bi bile razmatrane na nekoj novoj međunarodnoj konferenciji. Slovenački šef diplomatije Karl Erjavec čak uverava da taj predlog ima podršku u Berlinu, Londonu i Parizu, ali za potvrdu tog njegovog uverenja ipak treba malo sačekati.\nNavodni cilj i hrvatske i slovenačke inicijative jeste stvaranje „moderne decentralizovane BiH“, ali o konkretnim značenjima te sintagme – niko od njih nije ništa više govorio. No, to je, čini se, dovoljno da izazove podozrenje prema takvoj ideji i među Srbima u Republici Srpskoj i među Bošnjacima i Hrvatima u Federaciji BiH. Srbi zasad jednodušno odbacuju mogućnost nekakvog „Dejtona 2“, svesni da bi se izgradnjom „moderne decantralizovane BiH“ okrunio barem deo dejtonskih, (kon)federalnih nadležnosti Srpske. Bošnjačkim političarima je federalizam prihvatljiv samo ukoliko bi federalne jedinice bile izgrađene potpuno drugačije negoli što su definisane u dejtonskom Ustavu BiH, dočim Hrvati u predlogu Zagreba vide zgodnu priliku da u dugom procesu „specijalne kandidature“ BiH dođu do barem jedne federalne jedinice u kojoj će biti većina.\nZato lider HDZ-a BiH Dragan Čović ne žuri da rešava sprovođenje presude „Sejdić, Finci“ bez ustavnih garancija da Bošnjaci neće Hrvatima ponovo birati člana Predsedništva BiH, niti daje pristanak na mehanizam koordinacije u kome bi Bošnjaci, kako smatra, marginalizovali stavove deset kantona u FBiH, među kojima su tri većinska hrvatska. A da bi nekako amortizovao optužbe iz Sarajeva da se zalaže za stvaranje trećeg (hrvatskog) entiteta, ponovo aktivira predlog o reorganizaciji BiH na četiri federalna jedinice, čije etničke odrednice ne navodi, ali među kojima se, svakako, podrazumeva da jedna bude sa većinskim hrvatskim stanovništvom.\nS obzirom na to da su i u Briselu svesni da od takve ili slične reorganizacije BiH nema ništa na kraći rok, a da je upitno da li je to moguće postaviti i kao srednjoročni plan, onda se kao najverovatnije čini da bi kratkoročni briselski zahtevi za radikalnije izmene Ustava BiH sadržavali neku vrstu tzv. „apilskog paketa“ ustavnih promena od pre osam godina ili „bar“ redukciju entitetskog glasanja kada je reč o tzv. evropskim pitanjima.\nBudući da su takvih zahtevi značili jačanje centralnih institucija BiH nauštrb entitetskih, jasno je da bi se – ukoliko se bilo šta od takvih ili sličnih zahteva iz Brisela ponovo „pošalje“ u BiH – najpre od RS tražile koncesije. Naime, hrvatski i bošnjački političari i dan-danas rado prihvataju pomenuta rešenja, a i nakon oktobarskih izbora imaće parlamentarnog kapaciteta za prihvatanje, dočim se srpski političari nerado i sećaju onoga što su prihvatili pre osam godina, što pod diplomatskim pritiskom, što zbog svoje tadašnje lakomislenosti.\nIpak, ni danas se sa sigurnošću ne bi moglo reći da bi srpski političari lako odbacili ponudu za formiranje jednog-dva ministarstva na nivou BiH zarad „približavanja EU“, a kao konkretan „mamac“ mogao bi, recimo, da posluži novac iz pretpristupnih fondova EU. No, za gutanje takvog mamca srpski političari bi trebalo da budu još lakomisleniji negoli pre osam godina, jer je za dobijanje novca iz pomenutih fondova sasvim dovoljno da usaglase mehanizam koordinacije sa Bošnjacima i Hrvatima, a ne da učestvuju u formiranju novih institucija na nivou BiH. U izbegavanju takve zamke imaju sasvim dovoljno manevarskog prostora, jer se kamen spoticanja u dogovoru o mehanizmu koordinacije nalazi u dvorištu FBiH između Bošnjaka i Hrvata.\nJoš krupniji izazov Srbe, Bošnjake i Hrvate čeka u ponudi iz „nove briselske strategije“, koja ima regionalni karakter, a govori o „upravljanju ekonomijom“. “Strategija ima tri pravca: U prvom redu ona cilja na jačanje ekonomskih reformi u BiH, i to na svim nivoima. U tom smislu ona sadrži set pomoći za pripremu Programa ekonomskih reformi u BiH, te Program konkurentnosti i rasta, koji ima za zadatak da poboljša mikroekonomske politike, klimu za investiranje, čime će se poboljšati i ekonomska situacija svakog bh. građanina” – tako to objašnjava komesar EU Štefan File.\nInteresantno je da su prema ovom segmentu “nove strategije” sumnjičavi čak i neki od vodećih bošnjačkih ekonomista, i to oni iz redova vodeće bošnjačke stranke SDA. Tako, na primer, bivši zamenik ministra finansija BiH iz redova SDA, Fuad Kasumović, upozorava – a nije jedini – da EU zanima patronat nad profitabilnim resursima u BiH mnogo više od pomoći tamošnjim građanima. “I zvaničnici EU i drugi međunarodni zvaničnici gledaju da izlobiraju da uzmu od BiH ono što je profitabilno, pa ste videli da je i Štefan File na poslednjem sastanku pomenuo, parafraziram, kako bi bilo dobro da se privatizuju elektroprivreda, telekomi”, upozorio je nedavno Kasumović.\nVlast u Republici Srpskoj sada pokušava da svoju kreditnu zavisnost od međunarodnih finansijskih institucija poput MMF-a umanji uzimanjem kredita u Rusiji, ali je još neizvesno kako će upotrebiti oko 600 miliona evra tog kredita, koji je, kako objašnjavaju, finansijski nešto nepovoljniji od MMF-ovog, ali je povoljniji u političkom smislu, jer za sobom “ne vuče” nepovoljne političke zahteve. Interesantno je da je vlast Milorada Dodika u tome dobila uslovnu podršku i nekih žestokih kritičara iz opozicije, ali je nepoznanica kako će Dodik upotrebiti ruski kredit. Ukoliko bi se odlučio na neku varijantu “prepakivanja” dugova, ne bi li se oslobodio starih zaduženja MMF-a, onda Dodiku opozicija neće imati šta da zameri, tim pre što se sličnom taktikom u Srbiji služi njihov politički uzor Aleksandar Vučić. No, ukoliko se Dodik odluči da dobar deo ruskog kredita “baci” u javnu potrošnju, kao što je to svojevremeno učinio sa novcem od prodaje “Telekoma” Srbiji, onda ni Dodik ni Republika Srpska neće bitno umanjiti ekonomsku zavisnost od Zapada.\nBrisel će, dakako, u međuvremenu pokušati da iskoristi politički uticaj Beograda na Banjaluku ne bi li makar na taj način očuvao svoj uticaj u BiH i poboljšao svoje šanse da Republici Srpskoj nametne kakve-takve promene dejtonskog Ustava BiH, pa će ponajviše od spremnosti Aleksandra Vučića da u tome učestvuje zavisiti ishod “nove strategije” EU za BiH. Beograd se zasad zvanično drži oprobane retorike podrške dejtonskom uređenju BiH, a Vučić svoje domišljate dosetke da “nije dovoljno pametan da reši taj problem”.\nBilo bi, naravno, kudikamo pametnije neprestano se držati činjenice da, prema Dejtonskom sporazumu, Republika Srpska na međunarodnom planu ne predstavlja nikakav problem, a da političku krizu u BiH produkuju institucionalni problemi u FBiH. Ali, ako već ne može tako, onda neće biti mnogo loše ni ako Vučić nastavi da insistira da u ovom poslu “nije dovoljno pametan”.


Kamenovana kuća Mirjane Dedić iz Orahovca - Izazov\nKamenovana kuća Mirjane Dedić iz Orahovca\nRadio-televizija Srbije\t 9. septembra 2021. 16:33\nKako navodi Kancelarija za KiM, Mirjana Dedić živi sama i ovaj atak na njen dom i bezbednost uneli su snažnu zabrinutost i opravdan strah u njen dom.\nSlučaj je prijavljen policiji, a Mirjanu je posetio i predsednik Privremenog organa opštine Orahovac kako bi sa njom razgovarao i dogovorio se o saniranju štete koju će Kancelarija za Kosovo i Metohiju nadoknaditi.\n"S obzirom na činjenicu da u blizini njene kuće postoje sigurnosne kamere, zahtevamo da počinioci u najkraćem mogućem roku budu otkriveni i adekvatno sankcionisani. Kako bilo kome može da smeta žena u osmoj deceniji života, koja je postala meta samo zato što je Srpkinja", ističe se u saopštenju Kancelarije za KiM.\nOd početka godine, podseća Kancelarija za KiM, ovo je petnaesti zabeleženi napad na srpske kuće na prostoru Kosova i Metohije, a ukupan broj napada koji su imali versku ili nacionalnu konotaciju iznosi više od 90, što govori da na mesečnom nivou u proseku imamo po 10 napada na Srbe, njihovu imovinu ili imovinu Srpske pravoslavne crkve.\n"Ovakve napade po pravilu dodatno podgrevaju neodgovorne izjave prištinskih političara koji raspiruju mržnju antisrpskim izjavama i brojnim optužbama na račun Srba, ali i politika nekažnjavanja počinilaca. Zbog toga smo na bezbednosti Srba insistirali i tokom poslednje, ali i svake prethodne runde dijaloga u Briselu i govorićemo i dalje sve dok se srpskom narodu u južnoj pokrajini ne obezbedi miran i bezbedan život", zaključuje se u saopštenju.


Vučić: Ako bude potrebe, policijski čas 24 sata - Trebevic.net\nVučić: Ako bude potrebe, policijski čas 24 sata\nPredsjednik Srbije Aleksandar Vučić poručio je večeras da mjere koje država preduzima tokom epidemije virusa korona nisu hir i da će, ako bude potrebe, predložiti Vladi da uvede policijski čas koji će trajati 24 časa.\nVučić je istakao da ljudi moraju striktno da poštuju donesene mjere i da je policija zato danas izašla na ulice, jer se ne smije rizikovati.\n– Kolona vozila danas je bila na Gazeli u jeku policijskog časa. Policajci su izašli danas jer je i juče u 17.00 i 18.00 sati popodne bila gužva na Gazeli, šetali su pse po parkovima, deca igrala košarku – rekao je Vučić za Televiziju Prva.\nOn je dodao da 92 odsto ljudi sve poštuje, ali da se zbog osam do 10 odsto svi moraju skloniti.\nVučić je napomenuo da Srbija na sve načine pokušava da nabavi respiratore i to iz cijelog svijeta i da je bolnica “Dragiša Mišović” sada najjače uporište.\n– Od novih 480 već smo ubacili u sistem 400. Mi smo platili još 480 koji bi trebalo da stignu u roku od osam dana. Ono što se dešava na svetskom tržištu je strašno, jer na primer mi platimo, potpišemo ugovor i onda ne stignu jer neko drugi da više za pojedinačnu cenu – rekao je Vučić.\nOn je napomenuo da je Srbija obezbijedila maske, čija je cijena 120 dinara.\n– Pratim koliko koštaju, zato smo ograničili cenu na 120 dinara, većina poštuje. A oni koji ne poštuju biće strogo kažnjeni – poručio je Vučić.


Prištinski Savet za ljudska prava traži istragu protiv igumana Save Janjića zbog „ratnih zločina“ - Sputnjik Srbija\n03:56 07 Maj 2021\nPrištinski Savet za ljudska prava traži istragu protiv igumana Save Janjića zbog „ratnih zločina“\n14:48 11.04.2021 (osveženo 13:32 12.04.2021) Preuzmite kraći link\nSavet za zaštitu ljudskih prava i sloboda iz Prištine saopštio je da bi protiv igumana manastira Visoki Dečani Save Janjića trebalo pokrenuti istragu zbog ratnih zločina.\nSavu Janjića, prema mišljenju Saveta, treba istražiti zbog njegove „uloge pre i tokom rata na Kosovu, zbog civila zatočenih u manastiru Dečani“, zbog čega, smatraju, on snosi glavnu odgovornost, objavio je prištinski „Reporteri“.\n„Prema izjavama svedoka, po završetku rata u manastiru Dečani, pored raspoređivanja paravojnih formacija i redovnih srpskih snaga, Albanci su držani kao taoci. Manastir Dečani pretvoren je u vojnu bazu u kojoj se delilo oružje mobilisanim Srbima“, navedeno je u saopštenju.\nOčigledno nezadovoljni upozorenjima koje iguman Sava često upućuje zbog ugroženosti SPC na Kosovu i Metohiji, iz Saveta za ljudska prava insistiraju da se sprovede „istraga o manastiru Dečani i mogućoj umešanosti Save Janjića u kršenje ratnih zakona i humanitarnog prava“, preneo je portal Kosovo onlajn.\n„Posle 21 godine od završetka rata, reći da je manastir Dečani ugrožen je besmislica. Sava Janjić sada se žali da kosovski Albanci i institucije ugrožavaju manastir Dečani. U međuvremenu ne sprovodi međunarodne sporazume, poput odluka Ustavnog suda, ne prihvata kosovske institucije i državu Kosovo, a odluke sudova prihvata selektivno“, kaže se u saopštenju te organizacije.\nPrištinski Savet za zaštitu ljudskih prava i sloboda je istakao da manastir Dečani „ne samo da nije ugrožen od Albanaca ili kosovskih institucija, već i prema Ahtisarijevom planu i važećim zakonima uživa ekstrateritorijalni status“.\n„Pravo na ispovedanje religije na Kosovu regulisano je Zakonom o verskim slobodama i pravima i, s tim u vezi, Kosovo je ispred mnogih zemalja u regionu. Poslednjih godina međuetnički incidenti naglo su opali, pa su neistinite tvrdnje Save Janjića i Srbije da su Srbi na Kosovu ugroženi, da se pljačkaju pravoslavne crkve. Iguman Sava Janjić, umesto da se bavi verskim i duhovnim pitanjima, širi lažne vesti i dirigent je srpske propagande na Kosovu“, kaže se u saopštenju.\nSavet navodi da Sava Janjić „pretvara manastir Dečani u ambasadu Srbije i u propagandni centar“.\n„Sava Janjić ima grižu savesti iz prošlosti, stoga je 100 odsto u službi srpske politike, šteti međunacionalnim odnosima i Srbima, koji su integrisani ili žele da budu integrisani, u sve sfere života na Kosovu“, dodaje se u saopštenju.\nSputnjik je početkom prošle godine emitovao ekskluzivni serijal „Sputnjik na srpskom Kosovu“. Iguman manastira Visoki Dečani Sava Janjić tada je u opširnom intervjuu govorio o pokušajima naše crkve da u teškom vremenu ostane uz svoj narod, o tome šta misli o predlozima za rešenje kosovskog pitanja ali i koja je bila tema njegovog razgovora sa predsednikom Vučićem na sastanku koji je u Predsedništvu zakazao kao građanin Janjić sa Kosova i Metohije:\nPoruka Save Janjića Prištini: Pored SPC, ne priznaju vas ni Vatikan, EU, NATO...\nPriština opet udara na Visoke Dečane i traži od SPC da prizna Kosovo\nVisoki Dečani među sedam najugroženijih lokaliteta kulturnog nasleđa Evrope /video/\nratni zločini, istraga, savet, Priština, Visoki Dečani, Sava Janjić


Naime, tokom prošle nedelje glumica Danijela Štajnfeld je saslušana u Višem javnom tužilaštvu u Beogradu, gde je i pred tužiocem odbila da kaže ime filmskog moćnika koji ju je navodno silovao. Film u kom glumica iznosi iskustvo i navodi da je silovana od moćnika iz filmske industrije stekao je veliku popularnost, a zbog moguće zloupotrebe celokupnog publiciteta glumica bi čak mogla i lično da odgovara pred sudom, izneo je kontroverzan stav advokat Ivan Simić za Srpski telegraf.\n- Ona bi morala da odgovara jer je na neki način ponizila pravni poredak Srbije svojim navodima da je oštećena jednim teškim krivičnim delom i da se ti navodi prenose kroz sredstva javnog informisanja u čitavom regionu, a da ona pritom iz neobjašnjivih razloga odbija da identifikuje počinioca teškog krivičnog dela. Posebno su opasni njeni navodi da je na ovakav način želela da promoviše svoj film na festivalu u Sarajevu, pa je pitanje da li su interesi filma i festivala pretežniji od javnog interesa i snage pravnog poretka Srbije. Ovakva promocija filma i uznemirenje javnosti, uz skrivanje navodnog počinioca, moraju apsolutno za posledicu imati njen krivični progon jer niko nema pravo da degradira pravni poredak Srbije za potrebe promocije filma i filmskog festivala.


voz Архиве ·\nMuškarac (35) poginuo je kada je teretni voz naleteo na njegov automobil na putnom prelazu između Lajkovca i Lazarevca na kojem je bila ispravna svetlosna signalizacija, saopštila je “Infrastruktura železnica Srbije”. Do nesreće je došlo u 20.45, na deonici barske pruge između Lajkovca i Lazarevca, a poginuo je vozač “opel korse”. Prema informacijama sa terena, […]\nUŽIVO NA TV: Voz prolazi, rampa podignuta!\nSamo par dana nakon tragične nesreće u Nišu u kojoj je poginulo pet osoba, sličan incident izbegnut je na pružnom prelazu Kijevo u Rakovici pošto je rampa ostala podignuta u trenutku kada je nailazio voz, a sve su to u direktnom uključenju snimile TV kamere! Na svu sreću mašinovođa je ugledao kombi, stao i propustio […]\nBesplatna vožnja za 2 sata kašnjenja voza\nGrađani Evropske unije koji koriste usluge železnica ubuduće bi mogli da imaju mnogo veća prava. Odbor za transport i turizam Evropskog parlamenta pre nekoliko dana izglasao je direktivu koja reguliše ovu oblast i koju još treba da potvrdi Evropska komisija. Predlog je da, ukoliko voz kasni sat vremena, putnici mogu da zahtevaju povraćaj 50 odsto […]


U Varšavi počeo dvodnevni samit NATO\nBeta 8. jula 2016. 17:05\nZajedničkom fotografijom lidera zemalja članica NATO i njihovih partnera i minutom ćutnje za vojnike pale u medjunarodnim mirovnim misijama počeo je danas u Varšavi samit NATO sa koga se očekuju odluke o jačanju istočnog krila prema Rusiji, pojačane aktivnosti u borbi protiv terorizma i sajber napada kao i podrška borbi protiv Islamske države.\n„Danas donosimo vrlo važne odluke koje će uticati na našu bezbednost u narednim godinama“, kazao je otvarajući svečano samit generalni sekretar NATO Jens Stoltenberg.\nKao jednu od takvih ključnih dalekosežnih odluka naveo je jačanje istočnog krila NATO s četiri multinacionalna bataljona razmeštena u baltičkim zemljama i Poljskoj pod komandom SAD, Velike Britanije, Kanade i Nemačke.\nPredsednik Poljske Andžej Duda u pozdravnom govoru kao glavne pretnje na koje NATO mora da odgovori naveo je politiku agresije i nepoštovanje medjunarodnog prava i suvereniteta i terorizam.\n„Verujemo da svaki narod ima pravo na demokratiju. Danas te vrednosti slabe pretnje kakve Evropa nije videla decenijama. Suočeni smo sa talasom pretnji kao što su terorizam i hibridni napadi. Društvo očekuje od nas da izvršimo svoje obaveze. NATO mora da se još jednom skoncentriše na svoj glavni zadatak – kolektivnu odbranu“, kazao je Duda.\nPoljski predsednik je rekao da NATO mora da nastavi politiku otvorenih vrata i posebno je pozdravio što je u rad samita uključen i crnogorski premijer iako Crna Gora nije još završila proces ratifikacije svog ulaska u NATO u parlamentima zemalja članica.\n„Pretnja po našu bezbednosti nije konkretna država ili narod već politika agresije i nepoštovanje ljudskog dostojanstva. Spremni smo da razgovaramo sa svakim ali taj dijalog ne može da se vodi na štetu mira“, rekao je Duda.\nPrvog dana samita u kome učestvuje preko 2.000 delagata u 65 delegacija koje predstavljaju 54 države, 28 članica, Crnu Goru i partnerske zemlje, šefovi država i vlada članica NATO dogovoriće se o jačanju istočnog krila NATO multinacionalnim bataljonima.\nSamit nastoji da nadje ravnotežu izmedju politike efikasnog odvraćanja potencijalnih neprijatelja pojačanim razmeštanjem snaga i dijaloga, pre svega sa Rusijom koja je, kako su ponovili danas čelnici NATO i državnici integralni deo evropskog sistema bezbednosti i nužno je sa njom voditi dijalog jer niko u NATO ne želi ponovno izbijanje hladnog rata.


Predsednik Srbije Tomislav Nikolić potpisao je Odluku o raspisivanju vanrednih parlamentarnih izbora, koji će se održati 24. aprila 2016. godine. Birači koji imaju boravište u Republici Hrvatskoj mogu ostvariti svoje biračko pravo u diplomatsko-konzuarnim predstavništvima Republike Srbije u Republici Hrvatskoj, ukoliko najkasnije do 2. aprila o.g. podnesu prijavu da će glasati u jednom od diplomatsko-konzularnih predstavnišava Republike Srbije -u Ambasadi R. Srbije u Zagrebu, Generalnom konzulatu R. Srbije u Vukovaru ili Generalnom konzulatu R. Srbije u Rijeci.\nBiračko pravo imaju državljani Srbije koji imaju prijavljeno prebivalište u Republici Srbiji. U inostranstvu mogu da glasaju samo oni birači koji su upisani u jedinstveni birački spisak u Republici Srbiji i koji blagovremeno podnesu prijavu, posredstvom diplomatsko-konzularnog predstavništva, da će glasati u inostranstvu. Biračko mesto u diplomatsko-konzularnim predstavništvu će biti otvoreno ukoliko je u spisak glasača upisano najmanje 100 lica.\nPozivaju se državljani Srbije sa boravkom na jurisdikcionom području Generalnog konzulata Republike Srbije u Vukovaru da nam se obrate radi podnošenja zahteva za upis u birački spisak podatka da će glasati u ovom konzularnom predstavništvu. Napominjemo da su lica koja su prethodnim izborima glasala na ovom biračkom mestu dužna da podnesu novu prijavu za predstojeće izbore.\nDržavljani Srbije koji nisu upisani u jedinstveni birački spisak mogu, posredstvom Generalnog konzulata Republike Srbije u Vukovaru da podnesu istovremeno zahtev za upis u jedinstveni birački spisak i zahtev za upis podataka da će glasati u inostranstvu. Generalni konzulat će ove zahteve dostaviti nadležnoj opštinskoj, odnosno gradskoj upravi prema poslednjem prebivalištu podnosioca zahteva, odnosno prema poslednjem prebivalištu njegovih roditelja.\nBirači mogu da izvrše uvid u jedinstveni birački spisak elektronskim putem na zvaničnoj stranici Ministarstva državne uprave i lokalne samouprave - www.mduls.gov.rs, unošenjem podataka o jedinstvenom matičnom broju građana.\nRadi dodatnih informacija građani se mogu obratiti Generalnom konzulatu Republike Srbije u Vukovaru na telefon 032 / 441 016 i 032 / 441 183.


Vesti Vesti i događaji Beldocs IDFF 2020\nponedeljak, 07 septembar 2020 17:17\nSa zadovoljstvom Vas obaveštavamo da će trinaesto izdanje Međunarodnog festivala dokumentarnog filma Beldocs biti održano od 3. do 10. septembra na sedam lokacija u Beogradu i u online formatu, a domaćoj publici predstaviće čak 135 filmova u 17 programa.\nNa programu ovogodišnjeg Beldocs-a naći će se i nekoliko naslova koji Vam mogu biti zanimljivi, te Vas pozivamo da pogledate ovogodišnji program i posetite festival. Na sledećem linku možete pogledati celokupni program po kategorijama: KATEGORIJE.\nProdaja karata za projekcije biće dostupna online preko sajta Beldocs festivala i preko platforme Cinesquare, kao i na festivalskim lokacijama, a više detalja je dostupno na našem sajtu beldocs.rs/uputstvo-za-kupovinu-karata.\nAko ste raspoloženi i u prilici, bili bismo Vam veoma zahvalni da podelite informacije o festivalu i filmovima sa svojim kolegama i studentima. Unapred Vam se zahvaljujemo i nadamo se da se vidimo na Beldocs!


Izmedju ljubavi i mrznje online dating - best muslim dating sites\nHome cirque du demain online dating » Izmedju ljubavi i mrznje online dating\nPa ja prva pomognem i nahranim ali sam 1000 puta bial u situaciji da kad im dam hranu ili garderobu (koja nije iscepana,flekava,...)oni bace.... Za kraj bih volela da ljudi malo vise tolerancije, ljubavi i brige i saosecanja pokazu prema svima posebno prema nemocnima a da se manu osudjivanja i mrznje,zlobe,malodusnosti i ostalih najnizih ljudskih osobina. Tesko je svima ali mogao se malo bar malo potruditi na drugi nacin da doje do nekih para. Koliko puta ste bili svedoci da ste ih pozvali da rade a oni pljunu ili im date 10 dinara oni bace (malo im).\nŠto se tiče Roma i njihovog "priznanja", niko ih ne može mučiti da "priznaju" odakle im medvedi.\nNakon više od decenije mora im se verovati na reč, ali krijumčarenje zaštićenih vrsta ima u popriličnom broju, ali niko ne istražuje.\nNa Rome ćemo da nasrćemo,a najvećeg krijumčara VB ćemo podržavati?\nOzloglašena američka sekta poznata po orgijama, pedofiliji, incestu i humanitarnom radu, “The Family International” (Familija), prethodno poznata kao “The Children of God” (Deca boga), od 1995.\nPa kakvi su to komentari i napadanja Kathy i ostalih?! Ima u Srbiji prelepih planina, bez potencijalnih medveda, gde se može praviti park,a da to ne bude jedina ravničarska planina!\nEto prilike da ARKA spasi još neke medvede, ako je ispustila ova tri!?\nNadam se da pod tim brojite i one u beogradskom zoološkom vertu?\nRekoste da ima još 11 zlostavljanih medveda u Srbiji?\nZanima me samo kako je neko mogao da napise ovako ruzan tekst a vasa kuca jos da ga objavi?! I sta je tu lose da jedna organizacija napravi na nasem terenu prihvatiliste i odrzava ga i placa ljude koji ce tu raditi,i to na 30 godina,sta je tu lose,da li smatrate da smo mi finansijski jaki da to uradimo,zasto u ovoj zemlji se stalno pljuju svi oni koji urade nesto dobro,a velicaju ubice,lopovi,manipulatori itd.\n» transmisja meczu polska czechy online dating


'Vojska Kosova u narednih deset godina'\nIzvor: B92, 10.Nov.2018, 22:44\n"Vojska Kosova u narednih deset godina"\nBerlin -- Državni sekretar u nemačkom Ministarstvu odbrane Tomas Zilberhorn (CSU) smatra da će kosovska vojska biti uspostavljena u narednih 10 godina.\n"Kosovo nisu svi priznali, i to je sporno pitanje. Zbog toga je važno da naglasim da u inicijativi za donošenje zakona koja je podneta u parlamentu ne stoji pojam - vojska. Ja na to gledam kao na početak procesa transfromacije u narednih 10 godina. U tom periodu bi trebalo da se reše sva sporna pitanja", rekao je Zilberhorn >> Pročitaj celu vest na sajtu B92 << za Dojče vele (DW).\nOn kaže da su u Kosovskim bezbednosnim snagama (KBS) i pripadnici srpske manjine, i da one moraju da se brinu za bezbednost na celom Kosovu.\n"Ovde bi morao da se uspostavi prelazni proces, koji bi uključivao i interese srpske manjine, i koji bi ukalkulisao to da NATO i njegovi partneri za sada imaju različite stavove. Mi moramo izabrati put koji uključuje sve strane i koji vodi do ubedljivog rešenja", rekao je on.\nUpitan da li je sada pravo vreme za uspostavljanje vojske, imajući u vidu da zbog staganiranja srpsko-kosovskog dijaloga poverenje prema srpskoj manjini nije baš veliko, Ziberhorn odgovara da nemačka vlada to ocenjuje s uzdržanošću.\n"Mi naravno razumemo da se moraju videti pomaci u otvorenim pitanjima, i zbog toga se nadamo i zalažemo za to da se sada uspostavi prelazni proces", navodi on. Prema njegovim rečima, KBS su profesionalno obučene i trebalo bi da taj nivo održe i podignu, kako bi mogle da stvore samoodržive strukture.\n"Tome služi i misija međunarodne zajednice na Kosovu. U tom smislu mi savetujemo i podržavamo kako bi se na Kosovu uspostavile samoodržive strukture", navodi Ziberhorn.\nOn kaže da su vojnici Bundesvera skoro 20 godina na Kosovu i da Nemačka učestvuje u savetodavnom i veznom timu NATO, koji savetuje KBS na putu ka samostalnosti. Takođe, dodaje, oni pružaju podršku u logistici i sektoru sanitetskih službi. Što se tiče opreme, Bundesver je na Kosovu ostavio neka vozila, kada je u Prizrenu ispraznio baze koje će sada biti preuređene u centar za tehnologije i obuku, dodaje.\n"Za nas je to veoma važna poruka, da na temelju bezbednosti na Kosovu koja je postignuta podrškom Bundesvera, sada možemo da organizujemo civilnu obnovu i tako investiramo u narednu generaciju, u obuku i inovacije. To znači da nakon vojnog angažmana sledi tesno civlino partnerstvo", kaže on.\nUpitan kakvu bi ulogu imao NATO, kada bude uspstavljena vojska Kosova, on kaže da NATO vodi politiku otvorenih vrata, a da države same odlučuju kojim bezbednosnim savezima hoće da se priključe.\n"Crna Gora, najnovija članica NATO, dobar je primer u kom bi pravcu to moglo da ide. Ali, inicijativa mora da dođe iz naših partnerskih zemalja. Kada se radi o Kosovu, tu postoje poznata sporna pitanja o suverenitetu i razjašnjenju odnosa sa Srbijom. To je preduslov za takvu jednu odluku", rekao je on. On kaže da Beograd i Priština treba da dođu do zajednički prihvatljivog rešenja, a da je Berlin, što se tiče moguće razmene teritorija, veoma suzdržan.\n"Nigde u Evropi sa tim nismo imali dobra iskustva. Mi moramo sprečiti da se granice uspostavljaju po etničkim linijama, jer to na duže staze nije održivo", rekao je on. Rat u Jugoslaviji je, navodi, pokazao da su različite nacije tesno isprepletene.\n"Mi moramo da dođemo do toga da pripadnici različitih nacija mogu da žive zajedno u miru. To se ne može odvojiti granicama i zbog toga ne sme da dođe do razmene naroda, već moramo raditi na tome da ljudi imaju sigurnu budućnost i tamo gde sada žive", kaže nemački zvaničnik.\nRadio Televizija Vojvodine: Zilberhorn: Vojska Kosova u narednih 10 godina\nBlic: Nemački državni sekretar: Vojska Kosova u narednih 10 godina\nVesti-online.com: Nemačka: Zašto se ne koristi pojam "vojska" Kosova


Čega bi svijet trebalo da se plaši ove 2018?\nIako je svjetska ekonomija ostvarila oporavak u 2017., nekoliko "tmurnih oblaka" moglo bi da pomrači perspektive rasta u 2018, saglasni su kineski analitičari.\n"Јedan od činilaca koji se krije iza prošlogodišnje ekonomske snage je taj što jedva da je bilo ijednog takvog 'tmurnog oblaka'", kaže istraživač Kineske akademije za društvene nauke (CAS S) Džang Ming, a prenosi kineska novinska agencija Sinhua.\n"Sama činjenica da se rizici nisu materijalizovali, ne znači nužno da oni i ne postoje", dodaje on.\nPrema njegovom mišljenju, postoji bar šest događaja koji mogu da ugroze oporavak globalne ekonomije, pri čemu najveće neizvjesnosti dolaze iz sfere politike.\nDugotrajno rivalstvo globalnih i regionalnih sila na Bliskom istoku bi, smatra Džang, moglo da se iskomplikuje, pojačavajući tako pritisak na kretanje globalnih cijena nafte.\nIzbori u Italiji bi, takođe, mogli da proizvedu neke nepredvidive događaje, kao što je, na primjer, njen izlazak iz evrozone ili ulazak u docnju sa isplatom investitora po osnovu trezorskih zapisa, što bi ugrozilo oporavak u Evropi, navodi kineski analitičar.\nIako antiglobalizacijsko raspoloženje nije spriječilo vodeće svjetske ekonomije da ostvare benefit od trgovine u 2017., Džang je mišljenja da bi bilo kakva promjena u trgovinskoj politici Trampove administracije mogla da ugrozi globalni rast.\nTakvi incidenti, iako malo realni, mogli bi, kako kaže, da uspore ekonomski rast SAD i da imaju domino efekat na ostatak svijeta, ali i da "stave tačku" na devetogodišnji optimizam na američkom tržištu akcija.\n"Јednom kada američka berza padne, to će imati negativan efekat na cijene aktiva u drugim državama i ograničiće potrošnju u SAD, koja je najvažniji pokretač oporavka", objašnjava Džang.\nBrže povećanje kamata u SAD od očekivanog dovelo bi do jačanja dolara, što bi rezultiralo odlivom kapitala i deprecijacijom valuta u nekim zemljama u razvoju.\nGlobalna ekonomija će, prema procjenama kineskog CAS S-a, ove godine porasti za 3,5 odsto, što je nešto niže u odnosu na projekciju Međunarodnog monetarnog fonda od 3,7 odsto.\n"Niže projekcije su odraz naše zabrinutosti zbog problema kao što su mjehur cijena nekretnina, visok nivo duga i geopolitički sukobi", izjavio je Јao Džidžong, još jedan od istraživača iz CAS S-a.


Vučić danas na sastanku sa Erdoganom - Sandžak Haber - Sandžačke Internet Novine\nNaslovna Svijet Turska Vučić danas na sastanku sa Erdoganom\nISTANBUL – Predsednik Srbije Aleksandar Vučić sastaće se danas pre podne u Istanbulu sa predsednikom Turske Redžepom Tajipom Erdoganom, a jedna od tema biće i nove turske investicije u Srbiju.\nPredsednici Srbije i Turske će u Vahdetin palati, zvaničnoj rezidenciji turskog predsednika, tokom radnog doručka razgovarati o bilateralnim odnosima dve zemlje, ekonomskoj saradnji i odnosima u regionu.\nRezultate današnjeg susreta, kako je rekao Vučić naši građani bi mogli videti za nekoliko meseci i godina ukazujući na to da će razgovarati o novim turskim investicijama koje su važne jer dolaze u vangradske i manje sredine.\nInače Vucic je pre dve nedelje, uoči ovog susreta, razgovarao je u Beogradu sa ministrom inostranih poslova Turske Mevlutom Cavušoluom o unapredenju i daljem jacanju bilateralne i ekonomske saradnje Srbije i Turske, kao i o regionalnim i medunarodnim pitanjima.\nVucic je, tada izrazio zadovoljstvo postignutim nivom bilateralnih odnosa, za koje je rekao da ih odlikuje intenzivan politicki dijalog, produbljena saradnja i medusobno poverenje i poštovanje , a ocenjeno je da “izuzetan licni i profesionalni odnos dvojice predsednika znacajno doprinosi razvoju politickih, ekonomskih i svih drugih veza izmedu Srbije i Turske”.\n“Investicije turskih kompanija u Srbiju u poslednje dve godine se intenziviraju sa perspektivom daljeg rasta”, naveo je Vucic.\nInače, kada je reč o ekonomskoj saradnji dve zemlje, spoljno-trgovinska razmena iznosi više od milijardu i 300 miliona dolara, a u našoj zemlji posluje više od 800 turskih kompanija koje zapošljavaju oko 10.000 radnika.\nJedna od tema o kojoj će se sigurno razgovarati je izgradnja auto-puta Beograd-Sarajevo, a turski predsednik je izrazio spremnost , kako je preneo predsednik Ivica Dačić, tokom posete Turskoj, da se potrudi da se prevaziđu nesporazumi u BiH u vezi izgradnje auto – puta Beograd, ali i da se i on lično i Turska angažuju u normalizaciji odnosa u BiH.\nDvojica predsednika će pretpostavlja se, razgovarati i dijalogu Beograda i Prištine, kome je turski predsednik dao punu podršku u telefonskom razgovoru sa predsednikom Vučićem, nakon njegove (Erdoganove) izjave da Turska radi na novim priznanjima Kosova.\nVučić i Erdogan sastajali su se više od deset puta, a poslenji put njih dvojica su u Istanbulu razgovarali tet-a-tet u septembru prošle godine.\nPrethodni tekstKontinuirano raste interesovanje građana za vakcinaciju u Novom Pazaru\nSledeći tekstSaida Bukvić u polufinalu Svetskog kupa u Budimpešti


Počela sa radom "Škola za roditelje"\n19.08.2015 Počela sa radom "Škola za roditelje"\nU utorak, 18.08.2015.godine, započela je realizacija programa "Škola za roditelje", u organizaciji Udruženja građana "Mačvanska mreža", a uz podršku lokalne samouprave u Bogatiću. "Školu" vode psihijatar dr Milena Martinović i psiholog Snežana Laslo, sertifikovani voditelji ovog programa.\n"Glavne teme su porodica, brak, dete i roditeljstvo, kojima će se "Škola" baviti kroz 16 dvosatnih susreta, organizovanih u vrlo prijatnom ambijentu i opuštenoj atmosferi, uz razmenu ličnih iskustava učesnika i edukativne blokove posvećene značajnim činjenicama vezanim za odnose unutar porodice i vaspitavanje dece", istakla je Snežana Laslo, psiholog.\nOsnovni ciljevi programa su unapređenje vaspitne funkcije roditelja, povećanje osetljivosti za potrebe dece i unapređenje komunikacije na relaciji roditelj-dete. "Škola za roditelje" organizuje se u prostorijama Udruženja građana "Mačvanska mreža", u ulici Mije Jovanovića u Bogatiću i trajaće do prvog decembra.\nVi ste posetilac br: 11 355 493


Patrijarh SPC Irinej sastao se sa Bašarom al-Asadom u Damasku\nPatrijarh SPC Irinej i predsednik Sirije Bašar al-Asad, Damsk, 3. juna 2019.\nPoglavar Srske pravoslavne crkve (SPC) patrijarh Irinej, koji se nalazi u poseti Antiohijskoj patrijaršiji, u ponedeljak je u Damasku razgovarao sa predsednikom Sirije Bašarom al-Asadom. Kako se navodi na sajtu SPC, Asad je iskazao poštovanje Irinejevom „dubokom ljudskom stavu u promovisanju vrednosti ljubavi i odbacivanju ekstremizma“.\nKako je navedeno, "predsednik al-Asad je istakao da ono čemu su Sirija i Srbija izložene, u smislu stranog mešanja i pokušaja podrivanja njihovog suvereniteta i društvenog tkiva, kao i upornost naroda dve zemlje u suočavanju sa takvim pokušajima, predstavlja solidnu osnovu za izgradnju narodnog dijaloga i saradnje koja postavlja temelje za dugoročne odnose koji služe interesima oba naroda".\nPatrijarh SPC je sa svoje strane izrazio poverenje „u sposobnost Sirije da izađe iz stanja kroz koje prolazi i povrati istorijsku ulogu efikasne države u uspostavljanju stabilnosti i širenja mira i ljubavi u regionu“\nOn je naglasio da su odlučnost i upornost sirijskog naroda da održi jedinstvo s obzirom na terorizam, a čemu je, kako se navodi, i sam postao svedok tokom ove posete, ojačali to poverenje.\nPoglavar SPC je visoko ocenio principijelnu i čvrstu podršku sirijskog predsednika u znak podrške Srbiji u vezi sa Кosovom, objavljeno je na sajtu SPC.\nPatrijarh SPC je bio na prijemu kod Asada, sa članovima delegacije SPC, mitropolitom crnogorsko-primorskim Amfilohijem i episkopom šumadijskim Jovanom, a u prisustvu grčkog pravoslavnog Patrijarha Antiohije i sveg Istoka Jovana Desetog Jazigija.


Evropske integracije Srbije 10 godina nakon podnošenja zahteva za članstvo | EurActiv Srbija\nFakultet političkih nauka (FPN) i Evropski pokret u Srbiji (EPuS) organizuju debatu pod nazivom "Evropska integracija Srbije 10 godina nakon podnošenja zahteva za članstvo", u četvrtak, 28. marta, u 10.30 u Amfiteatru Fakulteta političkih nauka (Jove Ilića 165, Beograd).\nNa skupu će biti predstavljene publikacije "Evropa za mene" i "EU Pojmovnik".\nProf. dr Dragan R. Simić, dekan FPN\nSuzana Grubješić, generalna sekretarka EPuS\n"Evropa za mene" je zbornik radova nastalih nakon debata organizovanih u okviru istoimenog projekta na teme od značaja za građane Srbije u procesu evropske integracije. Zbornik sadrži 59 tekstova stručnih autora, profesora Beogradskog i drugih univerziteta, istaknutih eksperata i istraživača u više od 15 oblasti društvenog života. Namenjen je studentima, istraživačima i svima zainteresovanima za proces pristupanja Srbije EU i efekte reformi. Tekstovi u ovoj publikaciji nastali su uz finansijsku podršku EU.\n"EU Pojmovnik" predstavlja jedinstveni resurs za temeljnije informisanje o EU, razumevanje institucija i politika EU, istorijskim ličnostima, politikama i trendovima razvoja, evropskim tekovinama kao i odnosa između EU i Srbije u okviru pregovaračkog procesa. Pojmovnik sadrži 251 pojam i termin, a autori su stručnjaci iz Srbije. Namenjen je studentima, naučnim radnicima, državnim službenicima i novinarima, kao i svim građanima zainteresovanim za evropske integracije i funkcionisanje EU, a dostupan je u štampanoj i elektronskoj verziji. EU Pojmovnik je finansiran od strane EU.


Kon: Veća prenosivost delta soja, ali je vakcina delotvorna - Sandžak Haber - Sandžačke Internet Novine\nNaslovna Featured Istaknuto Kon: Veća prenosivost delta soja, ali je vakcina delotvorna\nKon: Veća prenosivost delta soja, ali je vakcina delotvorna\nDelta soj koronavirusa pokazuje veću prenosivost, ali su vakcine delotvorne, rekao je danas epidemiolog i član Kriznog štaba Predrag Kon. On je na pitanje koliko se razlikuje klinička slika kod novog soja, rekao da nema podataka da je invazivniji i da je moguće da je klinička slika čak i lakša. Istakao je i podatak da je vakcina delotvorna, što se pokazuje u Velikoj Britaniji.\n“Svakako da taj soj izaziva zabrinutost, ali bitno je da je vakcina efikasna jer u Velikoj Britaniji odnos zaražavanja je takav da se 25 puta više zaražavaju nevakcinisani”, objasnio je Kon.\nDodaje da se korist vakcinacije vidi i u Srbiji, jer u bolnicama više nema nijednog obolelog koji je vakcinisan.\n“To direktno pokazuje korist vakcinacije i postavlja se pitanje šta čekamo? Najvažniji korak u ovom trenutku je vakcinacija, da li čekamo da novi soj dođe pa da nam se prenese posebno među mladima koji su najmanje vakcinisani”, kazao je Kon.\nNa pitanje da li nas očekuje novi talas na jesen on kaže da sve zavisi od vakcinacije, od ponašanja i virusa i ljudi, i toga koliko mu dozvolimo da se širi.\nKon je poručuje da ne bismo imali razloga za brigu ukoliko bi se vakcinisalo 70 odsto stanovništva.\n“U Srbiji još nismo stigli do 50 odsto kompletno vakcinisanih, a ako bismo podigli tu lestvicu na 70 odsto, uopšte ne bismo imali problema pogotovo ako bi se vakcinisali mladi” objasnio je on.\nNa pitanje da li se razmišlja o restriktivnijim merama za nevakcinisane, Kon kaže da se o tome nije razgovaralo.\n“Treba sve uraditi da se izvrši motivacija za vakcinacijom. Drugo, mi nemamo neki preveliki razlog za brigu jer virus trenutno nije u visokoj meri prisutan, a to je jako značajno jer se sada nalazimo u situaciji kada se popuštaju mere”, objasnio je Kon.\nMeđutim, apeluje na sve da nose maske i drže distancu, jer će, kako kaže, te mere ostati još dugo na snazi.\n“Kao što se zimi okupljamo u zatvorenom da bi se zagrejali, tako se leti okupljamo da bi se rashladili i tu je posebno bitno nositi maske. Poznajući nas, mi se vrlo brzo opuštamo a preko leta će biti mnogo slavlja i ja bih poručio svima koji nisu vakcinisani ili nisu preležali virus a neće da nose maske da je bolje da ne idu na takva slavlja”, apelovao je Kon.\nPrethodni tekstSpecijalna bolnica “Novopazarska banja” vratila se norlmanom režimu rada uz dalje poštovanje epidemioloških mera\nSledeći tekstJavni beležnici: Da se ne bi stvarale gužve blagovremeno overiti dokumenta


Prema istraživanju pod nazivom "Mediji na jezicima nacionalnih manjina - istraživanje i analiza", političke partije nacionalnih manjina još uvek ne shvataju medije kao sredstvo informisanja građana manjinskih zajednica, već kao oruđe za sopstvenu propagandu.\nAutor te analize, novinar nedeljnika "Vreme" Nedim Sejdinović, kaže za Radio Slobodna Evropa (RSE) da u praksi postoji veliki broj slučajeva koji pokazuju da su mediji čiji su osnivači nacionalni saveti, veoma često izloženi političkim pritiscima.\n"Mediji, nažalost, nisu sredstvo koje treba da doprinese boljitku društva, boljem informisanju građana, nego su se pretvorili u oružje u rukama političkih i ekonomskih elita. To je trend koji u dobroj meri oslikava našu medijsku scenu, pa čak i medijsku scenu u regionu", kaže Sejdinović i dodaje da su ti problemi još izraženiji u medijima manjinskih zajednica.\nBez novca, kadrova i programa\nNa jugu Srbije, u opštinama sa većinskim albanskim stanovništvom, ekonomski i politički pritisci doveli su do gašenja gotovo svih nezavisnih medija, a privatizacija obavljena pre pet godina, nije dala očekivane rezultate u pogledu ekonomske i političke nezavisnosti, rekao je Ragmi Mustafa, predsednik Nacionalnog saveta Albanaca (NSA).\nOn je ocenio da su mediji na albanskom jeziku u opštinama Preševo, Bujanovac i Medveđa u izuzetno teškoj finansijskoj, kadrovskoj i programskoj situaciji.\n"Proces privatizacije koji je obećavao da će popraviti medijsku sliku i programske sadržaje u medijima na albanskom jeziku, nije doneo nikakvo poboljšanje. Danas je teže i gore nego tada, a programski sadržaji su u minusu i kvantitativno i kvalitativno", kaže Mustafa.\nNedžat Beljulji, vlasnik privatne televizije "Spektri" iz Bujanovca koja emituje program na albanskom jeziku kaže za RSE da su u opštinama Bujanovac i Preševo svi mediji privatizovani, ali da se odnos medija i vlasti nije promenio.\n"Njihove uređivačke politike direktno zavise od opštine, Koordinacionog tela za jug Srbije ili nekog ministarstva. Ovdašnje portale uglavnom drže ljudi koji su bliski sa lokalnim vlastima. Na primer, u opštini Bujanovac imamo pet portala čiji su vlasnici ljudi iz lokalne samouprave", kaže Beljulji.\nJeton Ismaili, vlasnik portala Folonline iz Preševa u prvi plan ističe problem diskriminacije medija na albanskom jeziku na konkursima Ministarstva za kulturu i informisanje, kao i diskriminaciju na konkursima za medije koje raspisuje lokalna samouprava.\n"Mislim da u pozadini toga stoji politika ili neko političko ili stranačko lobiranje u tim komisijama u Beogradu. Takođe, nezavisni albanski mediji se i na lokalu suočavaju sa istim problemima. Na primer, u Bujanovcu je nakon lokalnih izbora nova vlast poništila odluke prethodne vlasti o projektnom finansiranju medija", kaže Ismaili za RSE.\nMinistarstvo: Prepoznajemo značaj medija\nSlavica Trifunović, pomoćnica ministra za kulturu i informisanje rekla je na onlajn konferenciji OEBS organizovanoj povodom predstavljanja analize, da je država uložila dodatne napore, pre svega na uređenju zakonodavnog okvira i procesa implementacije odredbi za manjinske medije.\nOna je navela da su "mnogi od ovih medija bili isključeni iz procesa privatizacije upravo zbog toga što je država prepoznala njihov značaj za političku i društvenu stabilnost".\n"Republika Srbija kontinuirano obezbeđuje stabilan izvor finansiranja manjinskih medija", izjavila je Trifunović.\nKonkursom za 2020. godinu ministarstvo je dodelilo 40 miliona dinara (više od 340 hiljada evra) za 80 medijskih projekata na manjinskim jezicima.\nIpak, da mediji na albanskom jeziku teško dolaze do novca koji država po raznim osnovama izdvaja za informisanje nacionalnih manjina, kaže i Nedžat Beljulji.\n"Po pravilu, taj novac odlazi na račune podobnih i lojalnih medija koje kontroliše lokalna vlast, što ionako težak položaj medija na albanskom jeziku čini još gorim", kaže Beljulji.\nOd ukupno 80 projekata, koliko ih je prošlo na konkursu ministarstva za medije na manjinskim jezicima, na albanskom jeziku ih je šest.\nUčesnici projekta, jedna organizacija iz Medveđe, četiri iz Bujanovca i jedna iz Beograda, dobili su ukupno tri miliona i 300 hiljada dinara (oko 28 hiljada evra).\nPo mišljenju Jetona Ismailija, deo odgovornosti za stanje u medijima na albanskom jeziku pada i na NSA u čijim odborima za informisanje, kako kaže, nema medijskih profesionalaca.\n"Ti odbori nisu profesionalni i u njima nema ljudi koji se ozbiljno bave medijima, nego su u njima ljudi koje predlože i izaberu partije na vlasti. I NSA na neki način politizuje medije, jer je i njegov odbor za informisanje političko i stranačko telo, formirano od članova partija koje su na vlasti", rekao je Ismaili.\nRagmi Mustafa, predsednik NSA pak navodi da to telo nema finansijske mogućnosti za pomoć medijima.\n"Zbog toga, čak i da želimo, ne bi bili u mogućnosti da na bilo koji način, pozitivno ili negativno, utičemo na uređivačku politiku medija", kaže Mustafa.\nVisoka cena nezavisnosti\nZbog političkih podela i partijskog svrstavanja, u Novom Pazaru je ostalo veoma malo nezavisnih medija, kaže Iskah Slezović, direktor "Sto plus".\nOn u izjavi za RSE ističe da je cena njihove nezavisnosti izražena kroz niske plate zaposlenih, konstantan ekonomski i politički pritisak, kao i sudske procese koji se vode protiv njih.\nSlezović je rekao da je marketinško tržište izuzetno slabo i da se na njemu ne može ozbiljno prihodovati.\n"Ako zamislite da u gradu sa oko 100.000 stanovnika egzistiraju tri televizije i nekoliko lokalnih radio stanica, plus nacionalni mediji, onda će vam biti jasno da iz tog tržišta ne možete da izvučete dovoljno novca za funkcionisanje radija. Naš jedini izlaz je u projektima i donacijama inostranih donatora koji podržavaju medije kao što je naš", rekao je Slezović.\nPrema njegovim rečima stranih donatora je sve manje, jer su se proteklih godina povukli iz Srbije.\nOn je ocenio da je medijska situacija stabilizovana, ali da je za medije koji teže ka nezavisnosti ona mnogo teža nego ranije.\n"Poslednje dve godine Ministarstvo kulture i informisanja našem radiju nije dodelilo nijedan dinar. Na konkursu grada Novog Pazara prošle godine smo dobili 10.100 evra, a ove godine 8.500 evra. Međutim, ako imate u vidu da vam za funkcionisanje radija, koji ima pet stalno i nekoliko honorarno zaposlenih, mesečno treba minimum oko 25.500 evra, onda je jasno u kakvoj smo situaciji", rekao je Slezović.\nDa radija Sto plus nema među ovogodišnjim dobitnicima novca iz republičke kase vidi se i u dokumentaciji konkursa ministarstva. Projektima na bosanskom jeziku dodeljeno je 2 miliona i 900 hiljada dinara (nešto manje od 25 hiljada evra). Četiri dobitnika konkursa su iz Novog Pazara, uz dve organizacije iz Prijepolja i Priboja.\n"Sandžak televizija" iz Novog Pazara emituje kompletan program na bosanskom jeziku. Ona je deo je "Sandžak media grupe" koju čine još "Ref ref radio", "Glas islama" i informativna agencija "Sana".\nOsnivač svih ovih medija je predsednik Stranke pravde i pomirenja, bivši muftija Islamske zajednice u Srbiji, Muamer Zukorlić.\nSalahudin Fetić, direktor "Sandžak televizije" u prvi plan, pored finansijske situacije, ističe problem izostanka saradnje sa Nacionalnim savetom.\n"Da bi neki medij na jeziku nacionalne manjine mogao normalno da funkcioniše mora imati jako dobru korespondenciju sa nacionalnim savetima, što u našem slučaju nije slučaj", tvrdi Fetić.\nOn ocenjuje da su zakonska rešenja za medije na jezicima nacionalnih manjina izuzetno dobra, ali dodaje da je njihova primena u praksi loša.\n"Zbog toga često ne možemo da ostvarimo neka svoja prava, posebno kada su u pitanju finansijska sredstva za projektno finansiranje medija na centralnom nivou, ali ništa bolji status nemamo ni prilikom apliciranja za subvencionisanje naših proizvoda na lokalnom nivou", dodaje Fetić.\nČaba Presburger, glavni i odgovorni urednik portala "Autonomija" na mađarskom jeziku kaže za RSE da većina medija čiji je osnivač NSM ne prati sva dešavanja u mađarskoj zajednici i nemaju kritički pristup temama, zato što se nalaze pod političkim pritiscima koji dolaze iz neformalnih političkih krugova na vlasti.\n"Ti zahtevi i nalozi nekih političkih krugova u vlasti su svakodnevni. Onaj ko prati te medije može da se uveri da se ne bave nekim delikatnim temama, nema kritičkih opozicionih sagovornika, odnosno mišljenja", kaže Presburger i dodaje da je pre četiri godine redakcijama na mađarskom jeziku ukinuto pravo da daju svoje mišljenje o programu kandidata za novog i odgovornog urednika.\n"Nakon toga mnogi novinari su otišli iz redakcija ili samovoljno ili su, kao nepodobni, uklonjeni iz redakcija. Ostali su samo oni koji su prihvatili da rade u tim medijima kao propagandne mašinerije", rekao je Presburger.\n"Iako je nesporno da političke stranke učestvuju u izbornoj borbi za predstavnička mesta u nacionalnim savetima, to ne znači da ih treba demonizovati. Nacionalni saveti su predstavljeni kao veliko zlo u ovoj državi, što ne može imati dugoročne pozitivne efekte na zaštitu prava pripadnika nacionalnih manjina", rekao Hajnal za RSE.\n"Možemo prihvatiti stav da su potrebne izmene zakona koje će predvideti načine zaštite uređivačke politike tih medija, ali ne od manjinskih političkih elita, već uz uvažavanje individualnih i kolektivnih prava pripadnika nacionalnih manjina", ističe Hajnal.\nSafeta Biševac, novinarka lista "Danas" koja prati lokalne i manjinske medije kaže za RSE da je informisanje na jezicima manjina hronični problem Srbije koja, po njenoj oceni, ima pristojne zakone i pravne propise, ali je njihovo poštovanje i sprovođenje u praksi više nego problematično.\n'U medijima u Srbiji nema novca, a pogotovu u medijima nacionalnih manjina.'\n- Safeta Biševac\n"Razlozi su ekonomske i političke prirode. U medijima u Srbiji nema novca, a pogotovu u medijima nacionalnih manjina. Dodatni problem je to što ove godine ističe pet godina od privatizacije značajnog broja medija, čime će prestati da važi obaveza kontinuiteta programskih sadržaja što će dovesti do daljeg smanjivanja broja medija koji imaju sadržaje na jezicima manjina", kaže Biševac.\n"Podjednako su teški i politički problemi izazvani davanjem širokih ovlašćenja Nacionalnim savetima, koji su medije na jezicima manjina stavili pod svoju kontrolu i pretvorili ih u svoje servise", kaže Biševac.\nČlanom 19 Zakona o lokalnoj samoupravi predviđeno je da Nacionalni savet može da osnuje ustanove i privredna društva radi ostvarivanja prava na javno informisanje na jeziku nacionalne manjine.\nTim članom, nacionalnim savetima je omogućeno pravo predlaganja člana Saveta regulatornog tela za elektronske medije.\nU Članu 21 istog zakona se navodi da Nacionalni savet donosi strategiju razvoja informisanja na jeziku nacionalne manjine, u skladu sa strategijom u oblasti javnog informisanja Srbije.\nSavet daje predlog za raspodelu sredstava za projekte, kao i predloge i preporuke upravnim odborima i programskim savetima javnih medijskih servisa u vezi sa programima na jezicima nacionalnih manjina.\nSavet daje i mišljenje o kandidatima za odgovorne urednike programa na jezicima manjina u javnim medijskim servisima.\n* Saradnice na tekstu: Natalija Jakovljević iz Subotice i Amela Bajrović iz Novog Pazara.


STIPENDISTI KOORDINACIONOG TELA U POSETI BEOGRADU\nKoordinaciono telo Vlade Republike Srbije za opštine Preševo, Bujanovac i Medveđa organizovalo je posetu Beogradu za 206 srednjoškolca, stipendista Koordinacionog tela, iz ove tri opštine. Ovo je drugi put da Koordinaciono telo dodeljuje stipendije srednjoškolcima iz Preševa, Bujanovca i Medeveđe. Na prijemu u „Palati Srbija“, u prisustvu zvaničnika Vlade Republike Srbije i predstavnika međunarodne zajednice, organizovan je prijem za učenike sa juga Srbije na kojem su im svečano uručili ugovore o stipendijama predsednik Koordinacionog tela, ministar Milan Marković, ministar prosvete Žarko Obradović i narodni poslanik Riza Halimi.\nGoran Ćirić, generalni direktor JPP Pošta Srbije stipendistima Koordinacionog tela uručio je prigodne poklone, a Srđan Cekić, predsednik izvršnog saveta Poštanske štedionice štedne knjižice sa ulogom od 5.000,00 dinara.\nTokom ceremonije dodeljivanja ugovora o stipendiranju ministar Marković ukazao je da se država trudi da najviše energije posveti mladima u cilju sticanja znanja koje će im omogućiti da jednog dana budu od koristi opštinama iz kojih dolaze. On je poručio srednjoškolcima da imaju šansu da svoj život učine boljim i da budu most pomirenja i saradnje dva naroda koji nisu imali najbolje odnose u prošlosti.\n„Vi ste mladi ljudi i ne smete da robujete prošlosti. Od vas zavisi kakva će biti budućnost, a mi ćemo se truditi da vam omogućimo da ona bude što lepša“, poručio je Marković srednjoškolcima.\nKoordinaciono telo organizovalo je studijsku posetu Beogradu kao dodatnu nagradu ovim učenicima. Stipendisti su najpre posetili Dom narodne Skupštine gde su razgovarali sa predsednicom Slavicom Đukić-Dejanović, koja je izrazila uverenje da će srednjoškolci nakon korišćenja stipendija biti u mogućnosti da još više ulažu u sebe i sticanje znanja i da na taj način mogu da pomognu sredinama iz kojih dolaze i dodala da je uverena da će neko od srednjoškolaca sa kojima je razgovarala jednog dana sedeti u skupštinskim klupama.\nNakon posete Domu Narodne skupštine srednjoškolce je primio predsednik Republike Srbije Boris Tadić. Tokom prijema u Predsedništvu Srbije predsednik im je poručio da u teškom vremenu u kome žive na prvom mestu moraju da ispunjavaju svoje svoje obaveze, ali i da imaju vremena za igru. Predsednik Tadić je poručio mladim stipendistima da je od izuzetne važnosti da se usavršavaju i školuju. U razgovoru sa učenicima albanske, romske i srpske nacionalnosti predsednik je izrazio zadovoljstvo time što ceo vladin program podrške njihovom školovanju teče veoma dobro. Boris Tadić je dodao da mu je drago što deca koja žele da se školuju imaju mogućnost da to i ostvare.\n„Živećemo na prostoru u kome više nema sukoba . To je moj san, a ubeđen sam da je to i vaš san“, poručio je predsednik Republike deci sa juga Srbije.\nStipendisti Koordinacionog tela susreli su se i sa gradonačelnikom Beograda Draganom Đilasom koji ih je primio u zgradi Starog dvora. Osim poklona dobrodošlice i obilaska prestonice sa vodičima Turističke organizacije Beograda, gradonačelnik im je takođe obećao da će za njih organizovati dolazak na neki od predstojećih koncerata velikih muzičkih zvezda u Beogradskoj areni. Njihov ponovni dolazak biće i prilika da se druže i upoznaju sa svojim vršnjacima iz Beograda.\n„Zaista smo srećni što možemo da vas ugostimo. Beograd je grad otvorenog srca i spreman je da prihvati sve one koji žele da ga posete, da ovde studiraju ili žive. Budite optimisti i pozitivni, jer ste mnogo mladi da biste se plašili kako će biti sutra, o tome ćemo brinuti mi stariji“, rekao je Đilas.\nPrijemu su prisustvovali gradski sekretar za obrazovanje Vladimir Todić i njegova zamenica Dragica Moro.\nDevetnaestogodišnja Dafina Aliju iz Bujanovca poklonila je predsedniku Republike Srbije i gradonačelniku Beograda prvi multietnički časopis „Viva Bu“ omladinskog centra „Ti i ja smo mi”, koji su zajednički priredila deca srpske, albanske i romske nacionalnosti.


Prag štetnosti - Forum PSSS - PSSS\n19 apr 2019 14:57\t#37143 od Vulović Lidija\nPrag štetnosti was created by Vulović Lidija\nIntegralna zaštita predstavlja sistem zaštite bilja kaja podrazumeva korišćenje svih raspoloživih metoda suzbijanja štetočina , prouzrokovača bolesti i korova, u cilju sprečavanja porasta njihove brojnosti preko granica do kojih dolazi do ekonomski značajnih šteta.\nOvom zaštitom dozvoljeno je prisustvo štetočina ali ispod ekonomskog praga štetnosti. Prag štetnosti je stepen napada štetnih organizama koji za posledicu ima veću štetu na biljkama od vrednosti preduzete zaštite. Ovakvim načinom razmišljanja dolazimo do pojma kritičnog broja koji predstavlja gustinu insekata, korova, broj pega ili drugih promena na gajenoj biljci kada je neophodno preduzeti hemijsku zaštitu bilja.\nSprovođenjem mera integralne zaštite smanjuje se broj hemijskih tretiranja, što i te kako utiče na očuvanju životne sredine i na zdravlje ljudi koji rukuju sredstvima za zaštitu bilja i krajnjih korisnika.\nU praksi treba koristiti i kombinovati sve nepesticidne mere, koje dovode do smanjenja brojnosti štetnih organizma, a kada i pored toga dolazi do pojave praga štetnosti odnosno do kritičnog broja štetnih organizama kao krajnju i jedinu preostalu meru borbe u zaštiti gajene kulture koristiti hemijska sredstva.


GRADSKO VEĆE LESKOVCA: Izmene Statuta, 6 Planova regulacije, izveštaji o realizaciji programa ... - Dnevnik Juga\nPočetna / GRADOVI / Leskovac / GRADSKO VEĆE LESKOVCA: Izmene Statuta, 6 Planova regulacije, izveštaji o realizaciji programa …\nSrdjan Stamenkovic 03/09/2018\tLeskovac, POLITIKA Ostavi komentar\nU Leskovcu je danas održana 73. sednica Gradskog veća na kojoj je razmotreno 18 tačaka dnevnog reda.\nGradski većnici usvojili su predloge odluka kojima će započeti izrada detaljnih Planova regulacije za Vučje, deo oko gradskog stadona i još četiri lokacije.\nJednoglasno su usvojeni i predlozi odluka o konverziji potraživanja Grada prema preduzećima Tehnohemija i Simpo, kao i promena dela članova Komisije za sprovođenje komasacije dela katastarskih opština Donje Stopanje i Gornje Stopanje.\nGradsko veće je usvojili i predloge odluka o usvajanju Izveštaja o realizaciji Plana infrastrukturnog razvoja grada Leskovca u 2017. godini kao i Izveštaja o realizaciji Plana implementacije projekata u 2017. godini.\nSkupštini grada Leskovca upućen je i predlog za izmenu Statuta Grada Leskovca kojim bi ovaj pravni akt bio usklađen sa izmenama Zakona o lokalnoj samoupravi koje garantuju veće učešće javnosti u postupku donošenja odluka koje su važne za život građana.\nTagoviGradsko vece Leskovac statut grada\nPrethodni Prvi školski čas đaci prvaci proveli u LKC\nSledeći Izložba Bratislava Anđelkovića – Bate iz Vučja u leskovačkoj biblioteci


Poskupljenje struje trenutno "nije na stolu", cilj liberalizacija tržišta\n25/02/2021 | 16:20 ⇒ 19:57 | Autor: SRNA\nMinistar energetike i rudarstva Republike Srpske Petar Đokić rekao je da su ovo ministarstvo i Vlada pokrenuli veliku reformu elektroenergetskog sektora, čiji je ključni cilj liberalizacija tržišta električne energije, ali je istakao da poskupljenje struje trenutno "nije na stolu".\nĐokić je pojasnio da se reforma, prije svega, ogleda u donošenju novog Zakona o električnoj energiji, koji je usvojila Narodna skupština i koji je definisao reformski put u narednim godinama kroz koji će proći Elektroprivreda Srpske i cijeli elektroenergetski sektor.\nOn je naveo da će reforma za potrošače značiti da će biti obezbijeđeno kvalitenije snabdijevanje elektičnom energijom, pružanje sadržajnije i kvalitetnije usluge.\nU tom smislu, dodao je, neophodno je obezbijediti i da se sav energetski sektor razvija i da obezbijedi onu vrstu prihoda i da ima dobit koja će omogućiti da Elektroprivreda bude stub razvoja Srpske i njene privrede.\nĐokić je naveo da sada predstoji novi veliki posao, a to je primjena zakona u praksi koja će biti vidljiva u narednih nekoliko godina.\nPrema njegovim riječima, prva faza promjene zakona je restrukturisanje Elektroprivrede Srpske, osnosno razdvajanje djelatnosti proizvodnja, distribucija i snabdijevanje i formiranje zasebnih preduzeća.\n- Već sada smo stvorili preduslove da započne nova organizacija, formiran je operator distributivnog sistema - ODS koji će biti organizovan na pet lokacija. Formirana je i direkcija za javno snabdijevanje i predstoji nam u narednih nekoliko godina reeorganizovanje proizvodnih preduzeća - rekao je Đokić u Banjaluci gdje je održana radionica o temi "Status i uloga distributivne djelatnosti u skladu sa zahtjevima novog Zakona o električnoj energiji", koju je organizovalo resorno ministarstvo.\nOn je naglasio da je ovaj proces urađen u skladu sa smjernicama EU i direktivama energetske zajednice, uz napomenu da liberalizacija ni u jednoj državi nije završena bez promjena cijene električne energije i da je to, kada se izlazi na tržište, nužna karakteristika tog stanja.\n- Našim Zakonom o električnoj energiji definisali smo kategoriju energetski zaštićenog kupca. To su građani Srpske koji nemaju primanja na tom nivou da bi mogli da plaćaju nešto veće cijene. Zbog toga je u budžetu Srpske ove godine planirano 12 miliona KM za te potrebe - rekao je Đokić.\nDirektor Elektroprivrede Srpske Luka Petrović rekao je da Elektroprivreda, čija je reorganizacija već počela, ima duplo nižu cijenu električne enegije od onih u okruženju.\n- Zakon o električnoj energiji omogućio je da se u narednih nekoliko godina krećemo ka tržišnim cijenama, da bi i drugi snabdjevači ovdje mogli da prodaju energiju. To je liberalizacija. Ovdje mi imamo monopol i jedini prodajemo eektričnu energiju i zbog toga Evropa želi liberalizaciju - rekao je Petrović.\nKada se pominje račun za električnu energiju, dodao je, on se ne sastoj samo od električne energije već i od mrežarina koje se plaćaju distributivnim preduzećima, naknade za obnovljive izvore energije, naknade za prenos na prenosnu kompaniju BiH, te su sa svim drugim naknadama računi za struju najpovoljniji u Elektroprivredi Srpske.\n- Mi naravno slijedimo politike Vlade Srpske koja želi da i dalje bude kroz Elektroprivredu najpovoljniji snabdijevač na ovima prostorima - rekao je on.\nPetrović je naglasio da građani Srpske u ovoj godini ne mogu očekivati veće iznose račun električne energije, što je, kako je naglasio, stav većinskog vlasnika - Vlade Srpske i to znači da neće biti povećanja cijena električne energije.\nDirektor USAID-ovog projekta asistencija u energetskom sektoru Mak Kamenica rekao je da su reforme važne za otvaranje tržišta električne energije, te se nada da će i druge elektroprivredne kompanije u BiH pratiti ovaj pozitivan korak.\n- To su uradile sve zemlje u regionu i to je korak koji je propisan kroz evropska pravila - naveo je Kamenica.\n16:21 > "Izmjenom propisa do povećanja neoporezivog dijela dohotka"


Ahmadinedžad oštro kritikovao Savet bezbednosti UN\nPredsednik Irana, Mahmud Ahmadinedžad se obraća Generalnoj skupštini UN-a\nU govoru održanom danas u UN-u Ahmadinedžad je rekao da je postojanje diskriminacije u svetskoj oganizaciji „velika uvreda za sve“.\nDrugog dana zasedanja Generalnse skupštine najpraćenije je bilo obraćanje iranskog predsednika svetskim liderima, u kojem je Mahmud Ahmadinedzad rekao da njegovoj zemlji prete “necivilizovani cionisti”.\nZa to vreme nekoliko stotina ljudi je preko puta zgrade protestovalo zbog njegovog govora koji pada na dan velikog jevrejskog praznika, jom kipura.\nIran je pod vojnom pretnjom “necivilizovanih cionista”, rekao je iranski predsednik Mahmud Ahmadinedžad, jasno aludirajući na Izrael:\n“Nastavak pretnji necivilizovanih cionista da pribegnu vojnoj akciji protiv naše države je jasan primer surove realnosti. Nepoverenje koje postoji baca senku na medjunarodne odnose, dok ne postoji neko ko bi pomogao u rešavanju svetskih konflikata. Niko se ne oseća sigurno, pa čak ni oni koji su nagomilali hiljade atomskih bombi i drugog vojnog arsenala.”\nIzrael preti oružanim napadom na iranska nuklearna postrojenja, za koja zapadne sile sumnjaju da služe za pravljenje nuklearnog oružja, a ne za mirnodopske svrhe kao što to tvrdi Iran.\nAhmadinedzadov govor, koji se poklapa sa jednim od najvećih jevrejskih praznika jom kipurom, je njegovo osmo obraćanje svetskim liderima i ujedno njegovo poslednje, jer mu se iduće godine završava drugi i poslednji predsednički mandat.\nIranski predsednik je u govoru takodje govorio o svojim prethodnim nastupima u Ujedinjenim nacija, sugerišući da bi trebalo osnovati tim za pronalaženje istine o tome ko stoji iza terorističkih napada 11. septembra 2011, odnosno da Osama bin Laden možda nije jedini odgovoran.\nRanije ove nedelje, Ahmadinedžad je rekao da će Izrael biti eliminisan. Ta izjava, koju ipak nije ponovio u obraćanju UN, izazvala je oštre reakcije Izraela i Sjedinjenih Država.\nAmerička delegacija nije prisustvovala govoru iranskog predsednika.\nAhmadinedžad je govorio dan posle američkog predsednika Baraka Obame, koji je svetskim liderima poručio da će Vašington učiniti sve što je neophodno kako bi se Teheran sprečio da se domogne nuklearnog oružja.\nIranski predsednik je takodje kritikovao strukturu vlasti Ujedinenih nacija i pozvao na reformu svetske organizacije kako bi bila u stanju da na bolji način predstavlja sve zemlje sveta.\nPreko puta zgrade Ujedinjenih nacija nekoliko stotina mirnih demonstranata okupilo se u znak protesta jer se govor iranskog predsednika poklapa sa jevrejskim praznikom jom kipurom. Na protestu su govorili i bivši gradonačelnik Njujorka, Rudolf Djulijani I bivši predsednik Predstavničkog doma, Njut Gingrič.\nDjulijani je objasnio zašto smatra da iranskom predsedniku ne bi trebalo dozvoliti da govori pred Ujedinjenim nacijama.\n“Ahmadinedžad je ubica, to je čovek koji želi da uništi Izrael, čovek koji kaže da homoseksualnost ne postoji. On kamenuje žene u svojoj zemlji, to je nečuveno. To znači da principi UN-a više ne postoje i da Ujedinjene nacije ne poštuju jevrejsku zajednicu.”\nMnogi učesnici protesta su izrazili svoju podršku kontroverznoj iranskoj opozicionoj grupi, Mudžahedin-e-Halk, koja je nedavno skinuta sa američke liste terorističkih organizacija. Mariam Ražavi, kandidatkinja te grupe za liderku slobodnog Irana, obratila se okupljenima preko satelita.


Izgradnja trebinjskog zatvorenog bazena teče planiranom dinamikom - Akta.ba\n12.09.2020. 08:36 / Izvor: SRNA\nIzgradnja zatvorenog bazena u Trebinju, čija je ukupna vrijednost 13 miliona KM, teče planiranom dinamikom, pa bi početkom sljedeće godine trebalo da bude spreman za upotrebu, rekao je u petak rukovodilac radova u ime "Integral inženjeringa" Braniša Pilindavić.\nPilindavić je na konferenciji za novinare naveo da je do sada zatvorena cijela konstrukcija bazena i završen krovni pokrivač, te da su u toku unutrašnji radovi na postavljanju keramike, te molersko-farbarski radovi.\nOn je podsjetio da je olujno nevrijeme u Trebinju u februaru prošle godine odnijelo krov sa zatvorenog bazena, što je usporilo radove, ističući da se to dogodilo i na nekim objektima u Podgorici i Mostaru.\n"Preduzeće `Integral inženjering` je, bez obzira na sve, izvršilo preprojektovanje i izgradnju novog krova koji je sada težak oko 120 tona", istakao je Pilindavić.\nPredstavnik Građevinskog preduzeća "Herc gradnja", člana konzorcijuma u ovom projektu, Jovan Kovačina rekao je novinarima da je ova firma ugovorom izvođač armiranih betonskih, zidarskih i fasaderskih radova, kao i dijelu zanatskih, te okolnom uređenju.\n"Svi dosadašnji radovi izvedeni su u skladu sa tehničkim propisima, tehnologijom rada i pravilima struke", naveo je Kovačina.\nIzgradnja zatvorenog bazena u Trebinju počela je sredinom 2015. godine.\nIzgradnjom ovog objekta Trebinje će dobiti jedinstven bazen na ovim prostorima koji će ispunjavati sve uslove za održavanje svjetskih plivačkih takmičenja.\nIzgradnju zatvorenog bazena na lokalitetu Abazovina u Trebinju finansira preduzeće "Hidroelektrane na Trebišnjici".


Kik bokseri iz Zaječara osvojili šest medalja na Prvenstvu centralne Srbije u Kragujevcu - Glas Zaječara\nU Zaječaru danas tmurno, hladno sa kišom\nStanje na putevima: Oprez zbog kiše, na severu moguća poledica\nHome Sport Kik bokseri iz Zaječara osvojili šest medalja na Prvenstvu centralne Srbije u...\nKik boks klub “Fajt tim 019” završio je 2021. godinu na sjajan način, pošto su članovi zaječarskog tima osvojili čak šest medalja na Prvenstvu centralne Srbije u Kragujevcu, održanom u subotu 25. decembra, piše Glassporta.rs.\nNavikli su nas poslednjih godina na izuzetne rezultate u Kik-boks klubu “Fajt tim 019” iz Zaječara. Ređale su se medalje i uspešni nastupi, kruna svega i zalog za budućnost bilo je otvaranje sale borilačkih sportova u naselju “Dva brata” na mestu bivše diskoteke “MZ”, minule godine.\nDa je mesto za trening bio ključni sastojak za odlične rezultate, pokazuju i poslednji rezultati, kao i činjenica da je zaječarski Kik-boks klub dobio i podmladak na kome će bazirati budućnost kluba. Sa njima vredno rade i treneri, neki od njih još uvek i takmičari poput Nikole Milenkovića, predsednika KBK “Fajt tim 019”, Bojana Andrejića, inače trenera i predsednika Karate kluba “Timok”, a sve više se u rad uključuje sjajni mladi borac Aleksandar Milivojević. Takođe dobro dođe i savet Bobana Stojanovića, prvog čoveka Bokserske akademije “Zaječar” nekadašnjeg balkanskog i evropskog šampiona u kik-boksu.\nPrethodni tekstU Zaječaru danas tmurno, hladno sa kišom\nKik bokseri iz Zaječara osvojili šest medalja na Prvenstvu centralne Srbije u Kragujevcu 27/12/2021\nU Zaječaru danas tmurno, hladno sa kišom 27/12/2021\nStanje na putevima: Oprez zbog kiše, na severu moguća poledica 27/12/2021\nDnevne horoskop za ponedeljak 27.decembar 27/12/2021


BIKOVIĆEVA DEVOJKA U PROVIDNOJ MAJICI! Lepa Ivana zapalila mreže fotkom ODOZDO - komentari samo pljušte (FOTO)\nDevojka Miloša Bikovića novom fotkom napravila je pometnju na mrežama, a svi su najviše gledali u jedan deo fotografije. Ivana Malić je podelila sa svima fotografiju odozdo na kojoj je vidimo u providnoj majici s dubokim dekoletom.\nIzabranica Miloša Bikovića , advokatica Ivana Malić , podelila je fotografiju na kojoj pozira u providnom odevnom komadu. Ivana je blistala u providnoj bluzi, u kojoj je izgledala veoma provokativno sa ukusom, a mnogi su komentarisali koliko je lepa.\n(FOTO) BIKOVIĆEVA DEVOJKA U PROVIDNOM, A SLIKA SE ODOZDO Zbog lepe Ivane gore mreže, svi gledaju u jedan deo ...\nIzabranica Miloša Bikovića, Ivana Malić, blista u belom, a komentari na Instagramu "pljušte"! Ivana Malić je podelila sa svima fotografiju na kojoj je vidimo u providnom odevnom komadu, dok se slikala odozdo. Mnogi su komentarisali koliko je lepa, a pogotovo im se dopao njen ...\nPartnerka Miloša Bikovića KONAČNO U BELOM: Ivana Malić ZABLISTALA, Svi gledaju i ne veruju KAKVA LEPOTICA! (FOTO)\nIzabranica Miloša Bikovića , Ivana Malić, blista u belom, a komentari na Instagramu samo pljušte kakva je lepotica. Ovog leta ova prelepa Ivana Malić, za koju se domaća javnost nada, da će je uskoro videti u venčanici, pored svog izabranika Miloša Bikovića , blista u belom.\nIzabranica Miloša Bikovića , Ivana Malić , blista u belom, a komentari na Instagramu "pljušte"! Ivana Malić je podelila sa svima fotografiju na kojoj je vidimo u providnom odevnom komadu, dok se slikala odozdo.


Pritisak na njemačke proizvođače automobila da prošire ulaganja u SAD-u - Moj Info\nVolkswagenov glavni direktor Herbert Diess je kazao da njegova kompanija “razmatra izgradnju druge tvornice automobila” te da je u pregovorima s Ford Motor Co o široj saradnji.\n“Predsjednik ima pravo”, rekao je Diess, doavši kako su zvaničnici “pokušali uvjeriti nas da više investiramo u Ameriku i mi smo spremni to učiniti”.\nOn je rekao kako je “moguća opasnost” od novih carina smanjena nakon sastanka.\nDiess je rekao kako misli da su kompanije “napravile veliki korak naprijed prema izbjegavanju carina”.\nTrump prijeti uvođenjem visokih carina na vozila sklopljena u Evropskoj uniji kao dio svoje trgovinske politike “Amerika na prvom mjestu”.\nTrgovinski savjetnik Bijele kuće Peter Navarro rekao je u utorak kako njemački proizvođači automobila “ne bi sjeli za sto da razgovaraju s nama da predsjednik nema carine na automobile na stolu”.\nLavrov: Niko ne razumije arogantnu politiku supermoćnog SAD-a\nMerkel će govoriti na dodjeli diploma na Harvardu\nNovi napad SAD-a na Sporazum UN-a o migracijama\nEgipat istražuje nove grobnice da privuče turiste


Crne slutnje: Saudijci će ubediti Rusiju da preda Asada | WebTribune\nHome SPEKTAR Crne slutnje: Saudijci će ubediti Rusiju da preda Asada\nKralj Saudijske Arabije, Salman bin Abdulazis al Saud će zvanično posetiti Rusiju krajem 2015. godine. Kako li će to uticati na rusku politiku na Bliskom istoku i da li će Kremlj promeniti svoj stav o Siriji?\nOdnosi između Rusije i Saudijske Arabije se drastično poboljšavaju, ali se nameće pitanje zašto?\nEfim Rezvan, čuveni arabista i stručnjak za studije o islamu, kaže da to ima veze sa revolucionarnom aktivnošću koja se trenutno odigrava na Bliskom istoku. Takođe, on smatra da je iranski nuklearni sporazum bio ključni faktor zbog kojeg se Saudijska Arabija okrenula ka Ruskoj federaciji.\n„Saudijska Arabija se okrenula ka Rusiji jer smatra da su je Amerikanci izneverili“, rekao je Rezvan. „Kao drugo, Amerikanci su naveli da će podržavati pobunjenike koje oni obučavaju iz vazduha.\nMeđutim, poznato je da će veći broj tih pobunjenika na kraju završiti na strani Islamske države, što znači da SAD direktno intervenišu na teritoriji Sirije“.\nNameće se pitanje zašto je Rusija potrebna Saudijskoj Arabiji?\n„Kao prvo, Saudijci žele da pridobiju Rusiju, kako ona ne bi podržavala Asada. Međutim, ministar spoljnih poslova Lavrov je ponudio alternativu. On je predložio da se udruže sve ozbiljnije partije u borbi protiv Islamske države, uključujući i Asadove snage“, rekao je Rezvan.\nČini se da Saudijci postepeno ucenjuju Rusiju da preda Asada, ali Rezvan smatra da Kremlj to neće učiniti odjednom.\nIzgleda kao da Zapad i Saudijska Arabija ne žele da se bore protiv Islamske države. Oni bi mogli da reše čitavu stvar uz pomoć 20.000 vojnika.\nRezvan tvrdi da je sasvim jasno da niko neće da se bori protiv Islamske države, s tim da bi Saudijska Arabija mogla biti izuzetak pošto se Islamska država postepeno širi ka njenim svetim mestima.\nIpak, 80% stanovnika Saudijske Arabije deli ideologiju Islamske države i samo se protivi metodama koje se koriste za rešavanje vojnih i političkih problema.\n„Islamska država je konstruisana kao sila koja će zadavati glavobolje Iranu, ali sada zadaje glavobolje i Saudijskoj Arabiji“, navodi Rezvan. „Niko ne pokušava da raznese naftne kompanije koje ISIS kontroliše kako bi se umanjila njihova sredstva. Zapravo, avioni samo jednom u četiri puta pogode metu“.\nDa li bi Rusija mogla imati koristi od udruživanja sa Saudijskom Arabijom?\nRezvan smatra da bi mogla, pogotovo sada kada je Saudijska Arabija bliža sa Rusijom nego sa SAD.\n„Partnerstvo sa Saudijskom Arabijom bi moglo da obezbedi ključne podatke o islamskom podzemlju. Saudijci definitivno poseduju resurse koji bi mogli biti od koristi Rusiji i to je razlog zašto trenutno traju pregovori. Sigurno je da će poseta saudijskog kralja biti važan događaj“, rekao je Rezvan.


Peskov: Niko ne traži razmenu ruskog novinara za ukrajinskog režisera - 29.05.2018, Sputnik Srbija\nPeskov: Niko ne traži razmenu ruskog novinara za ukrajinskog režisera\nPitanje razmene rukovodioca portala Ria Novosti Ukrajina Kirila Višinskog niko nije inicirao, a što se tiče ukrajinskog režisera Olega Sencova, on je u zatvoru... 29.05.2018, Sputnik Srbija\n© REUTERS / StringerNovinar Kiril Višinski, urednik portala "RIA Novosti Ukrajina" na sudu u Hersonu\nPitanje razmene rukovodioca portala Ria Novosti Ukrajina Kirila Višinskog niko nije inicirao, a što se tiče ukrajinskog režisera Olega Sencova, on je u zatvoru zbog ozbiljnih optužbi, izjavio je pres-sekretar predsednika rusije Dmitrij Peskov.\n„Pitanje razmene niko nije pokretao, koliko mi je poznato. U krajnjem slučaju, meni ništa nije poznato da su stigle neke inicijative“, rekao je Peskov novinarima, odgovarajući na pitanje da li je Rusija spremna da razmeni osuđenog Sencova na Višinskog.\nOn je podsetio da je Sencov osuđen za umešanost u pripremu terorističkog napada.\n„To je vrlo ozbiljna optužba i nije samo optužba, već presuda suda“, dodao je Peskov.\nRanije je portparolka ukrajinskog Ministarstva spoljnih poslova Marijana Beca izjavila da je Ukrajina spremna da razmotri sve mogućnosti za oslobađanje ukrajinskog zatvorenika i društvenog aktiviste Olega Sencova iz ruskog zatvora, uključujući i njegovu razmenu za novinara Kirila Višinskog.


Antikampanja vlasti pred protest opozicije u Crnoj Gori\nProtesti dijela opozicije u Crnoj zakazani su za 27. septembar. U susret tom događaju oglasio se i državni vrh koji je proteste okvalifikovao kao antidržavne i proglasio ih sastavnim dijelom anti-NATO kampanje. Poslednjih dana bilo je dosta priče i oko bezbjednosnih procjena vezanih za ovaj datum.\nIako je crnogorska vlast u startu otvoreno potcjenjivala najave Demokratskog fronta koji već mjesecima najavljuje veliko narodno okupljanje, u predvečerje protesta koji su najavljeni za 27. septembar državni vrh je okrenuo ploču. Crnogorski premijer sada pominje moguće nasilje i kaže da su namjere onih koji su na izborima došli do parlamentarne pozicije, a vlast žele da osvoje mimo institucija očigledne.\n„To znači da želi da djeluje nasilno, a nasilno neće biti dozvoljeno nikome da djeluje u Crnoj Gori. Mukotrpno smo ostvarili neke vrijednosti u kojima Crna Gora danas uživa, mukotrpno smo ostvarili mir, multietnički sklad, mukotrpno smo obnovili državu, Crnu Goru doveli do NATO-a. Dakle, svi oni koji su u tome učestvovali moraju biti svjesni da je ovo poslednji pokušaj, ja bih rekao labudova pjesma, onih koji su se svim ovim vrijednostima prethodno odupirali.“\nI potpredsjednik Vlade Duško Marković nedavno je proteste okvalifikovao kao antidržavne. Pojašnjavajući tu tezu on je državnoj televiziji kazao da tajming izbora nije slučajan i da se taj zaključak logično nameće.\n„Ja mislim da su ti protesti u političkom smislu potpuno besmisleni i oni imaju za cilj komplikaciju politčkih i bezbjednosnih prilika u susret odluci o NATO-u. Treba poslati svijetu sliku da Crna Gora je politički i bezbjednosno nestabilna i da kao takva ona ne može biti članica NATO-a.“\nPojedini mediji, bliski vladajućim krugovima, već su pozivajući se na pouzdane policijske izvore objavili navodne bezbjednosne procjeneprema kojim se na protestima 27. septembra mogu očekivati citiram incidenti i izazivanje haosa i nesigurnosti, sve sa navodnim ciljem nasilnog rušenja vlasti. Iz Uprave policije danas nijesu odgovorili na direktno pitanje novinara da li su radili bezbjednosnu procjenu protesta i da li se očekuju neredi. Podgoričkom dnevniku "Vijesti" je na taj upit stiglo samo uvjeravanje da će svaki pokušaj izazivanja nereda biti sankcionisan u skladu sa zakonom.\nLider Nove srpske demokratije, glavnog konstituenta Demokratskog fronta, koji je organizator protesta kaže da su optužbe vlasti plod citiram prljave kampanje koja ima samo jedan cilj.\n„Tom kampanjom se pokušava poslati poruka građanima Crne Gore, koji žele da izađu na proteste i da iskažu svoje nazodovoljstvo stanjem u Crnoj Gori, da im se pošalje poruka da je to nešto strašno, da je to nešto opasno, i da im je najbolje da ostanu kući. Radi se o jednoj prljavoj kampanji sa jasnim ciljem da se ometu protesti i da se veliki broj građana dovede u zabludu kako je to nekakvo nasilje i rušilaštvo. Mi za takve eventualne stvari ne bi morali da zovemo narod, niti želimo da rizikujemo bilo šta, niti da dovodimo u bilo kakvu neprijatnost naše ljude koji nas podržavju i građane koji ne pristaju na postojeće stanje. Svakako ne želimo da dovodimo u težak položaj ni policiju Crne Gore koja živi od 300 eura mjesečno i koja je i sama nezadovoljna ovim stanjem.“\nIzvršni direktor CEMI-ja Zlatko Vujović kaže da je očigledno da je vlast naglo promijenila odnos prema najavljenim protestima. On napominje da se zakazani protesti ne mogu zvati opozicionim jer se većina opozicionih političkih subjekata oglušila na poziv Demokratskog fronta koji je glavni organizator. Vujović smatra da je do promjene odnosa vlasti došlo zbog straha da bi se i neki drugi uticajni faktori mogli uključiti u ovu priču.\n„Ako govorimo o odnosu DPS i vladajućih struktura prema protestima DF-a, vjerujem da ne postoji strah od fronta i njegovog potencijala, ali da se odnos zanačajno promjenio od trenutka kada postaje sve jasnije da će Srpska pravoslavna crkva u Crnoj Gori biti jedan od aktera u narednim politčkim dešavanjima, što zbog pitanja NATO-a, što zbog pitanja novog nacrta Zakona o vjerskim zajednicama. Otud i zabrinutost vladajućih struktura kuda mogu odvesti ovi protesti.“\nSPC je otvoreno protiv NATO-a a poslednjih dana odnosi crkve i države zategnuti su zbog donošenja nacrta zakona o slobodi vjeroispovjesti, čije je predstvljanje na javnim raspravama proticalo u najblaže rečeno incidentoj atmosferi. IZ SPC-a soptužili državu da ovim zakonskim rješenjem priprema pravno ubistvo crkava i vjerskih zajednica.


Poslovna dijaspora - CIDEA\nPoslovna dijaspora je servis gdje svi zainteresovani pojedinci i firme iz dijaspore mogu na jednom mjestu pronaći sve potrebne informacije o uslovima, mogućnostima i investicionim potencijalima Republike Srpske i Banjaluke. Ova platforma potencijalnim i postojećim investitorima iz dijaspore nudi mogućnost poslovnog povezivanja, nalaženje partnera i saradnika.\nUkoliko imate prijedloge, ideje ili pitanja možete ih postaviti na e mail: info@cidea.org.\nRaspoloživi prirodni resursi\nRazlozi za ulaganje u Banju Luku\nPovoljan tretman stranim investitorima\nInvesticione mogućnosti (prezentacije)\nZbirna stopa doprinosa iznosi 33% na bruto platu, od čega se:\nza osiguranje od nezaposlenosti 0.8%.\nZakon o stranim ulaganjima u Republiku Srpsku\nEURAXESS je jedinstven internet portal koji pruža pristup širokom polju informacija i usluga podrške za evropske i neevropske istraživače, koji žele da svoju karijeru nastave ili započnu u Evropi.\nEURAXESS pruža podršku istraživačima koji žele da nastave karijeru u nekoj evropskoj zemlji, ali i naučnim organizacijama u potrazi za izvanrednim istraživačkim talentima. EURAXESS je pan-evropska inicijativa, podržana od 35 država širom Evrope.\nCIDEA – Gradska razvojna agencija Banja Luka je servisni centar EURAXESS-a u Banjaluci i dostupna je stranim istraživačima koji dolaze u Bosnu i Hercegovinu, kao i biznisima koji su zainteresovani da pronađu partnere u akademskim krugovima.\nUz pomoć EURAXESS portala mogu se pronaći partneri u biznisu i akademskim krugovima koji mogu pomoći pri patentiranju, razvoju, finansiranju itd.\nNa portalu sa mogu pronaći hiljade ponuda za posao, mogućnosti za finansiranje, kao i besplatna pomoć pri promjeni zemlje u kojoj istraživači rade.


KiM: Srpski funkcioneri na sudu - 10.09.2015, Sputnik Srbija\nProtiv nekoliko odbornika Srpske liste u Skupštini opštine Severne Mitrovice podnete su prijave nadležnim sudovima na Kosovu zbog neprijavljivanja imovine... 10.09.2015, Sputnik Srbija\n13:01 10.09.2015 (Osveženo: 16:19 05.10.2015)\nProtiv nekoliko odbornika Srpske liste u Skupštini opštine Severne Mitrovice podnete su prijave nadležnim sudovima na Kosovu zbog neprijavljivanja imovine takozvanoj kosovskoj agenciji za borbu protiv korupcije.\nGradonačelnik Severne Mitrovice Goran Rakić takođe se nalazi na spisku onih koji nisu na vreme prijavili svoju imovinu takozvanoj agenciji za borbu protiv korupcije, a neki od odbornika na današnjoj redovnoj sednici rekli su da su već dobili presude kojima su uslovno i novčano kažnjeni, prenosi Tanjug.\n„Nemam tačan podatak koliko je prijava podneto, sigurno negde protiv četiri ili pet odbornika su podnete prijave. Na toj listi optuženih od strane agencije za borbu protiv korupcije sam i ja, iako je svima jasno da nije postojala namera da neko opstruiše, ili ne preda na vreme prijavu agenciji“, rekao je Rakić.\nRakić je dodao da su dobili uveravanja da će predstavnici agencije za borbu protiv korupcije poslati objašnjenje i tražiti od sudova da taj postupak bude obustavljen, ali da je on ipak pokrenut pred tužilaštvom i sudovima zbog čega „nema povratka“.\nGradonačelnik Severne Mitrovice je dodao da su takođe dobili uveravanja da će se iznaći kompromisno rešenje i da će odbornici možda biti samo novčano kažnjeni.\nNeki od odbornika Opštine Severne Mitrovice kasnili su sa prijavama imovine takozvanoj kosovskoj agenciji za borbu protiv korupcije zbog čega su pokrenuti sudski procesi.\nInače, na današnjoj 17. redovnoj sednici Skupštine opštine Severne Mitrovice odbornici nisu razmatrali šestomesečni finansijski i izveštaj o radu opštine, kako je objašnjeno, iz tehničkih razloga jer službenici opštine nisu dostavili kompletan materijal odbornicima.


Naslovna Info IZBORI 2020 Izbori će biti održani 21. juna\nSastanku u Palati „Srbija“ prisustvuju predsednica Skupštine Maja Gojković, premijerka Ana Brnabić, generalni sekretar predsednika Republike Nikola Selaković.\nVučić sa predstavnicima stranaka koje su najavile učešće na izborima\nNa sastanak su stigli lider socijalista Ivica Dačić, zamenik predsednika SRS-a Aleksandar Šešelj, predsednik DSS-a Miloš Jovanović, član Predsedništva pokreta Metla Novica Antić, predsednik Nove stranke Zoran Živković i njegov saradnik Aris Movsesijan.\nU Palati „Srbija“ su i predsednik Stranke pravde i pomirenja Muamer Zukorlić, predstavnica Zavetnika Milica Đurđević, predsednik Jedinstvene Srbije Dragan Marković Palma.\nPrisutni su i Marko Đurišić iz organizacije „Srbija 21“, Bojan Kostreš iz LSV-a, predsednik SPAS-a Aleksandar Šapić, Milan Stamatović iz „Zdrave Srbije“, predsednik i potpredsednik SVM-a Ištvan i Balint Pastor, kao i predstavnici Pokreta „1 od 5 miliona“.\nVučić je sinoć rekao da bi izbori mogli da budu 14. ili 21. juna i potvrdio da će danas o svemu u vezi sa izborima razgovarati sa predstavnicima opozicije. „Od njih zavisi, spreman sam da idem i na 14. jun“, rekao je Vučić.\nPrethodni tekstPreminule još 4 osobe, novozaraženih 93\nSledeći tekstRaspored sahrana – utorak (05.05.)


Predsednik i članovi Centralne izborne komisije BiH održali su onlajn sastanak sa ambasadorom Johannom Sattlerom, šefom Delegacije Evropske unije i specijalnim predstavnikom EU u BiH Valentinom Inzkom, visokim predstavnikom međunarodne zajednice u BiH, ambasadorkom Kathleen Kavalec, šefom Misija OEBS-a u BiH i Ericom Nelsonom, američkim ambasadorom u BiH.\nNa sastanku su ambasadori pozdravili rad i napore koje je Centralna izborna komisija BiH uložila u sprovođenje Lokalnih izbora 2020. godine, u izuzetno teškim okolnostima.\nCentralna izborna komisija BiH bila je izložena političkim napadima, s političkim liderima koji su napadali na pojedine članove ove institucije. Još uvek postoje jasni pokušaji podrivanja legitimiteta Centralne izborne komisije BiH kao institucije.\nRazgovarali su i o reformi Izbornog zakona BiH i formiranju i početku rada Međuresorne radne grupe za izmene i dopune Izbornog zakona BiH, odnosno učešću predstavnika Centralne izborne komisije BiH u njenom radu.\nZaključeno je da je izuzetno važno angažovanje Centralne izborne komisije BiH na izbornoj reformi. Uloga Centralne izborne komisije BiH u izbornoj reformi, kao izvršnog tela, kao i zbog svog iskustva u organizaciji i provođenju izbora, može samo doprineti većem kvalitetu zakonodavnih rešenja.\nTakođe, na sastanku je istaknuto da se vidljivi problemi u izbornom sistemu ne mogu rešiti samo radom Centralne izborne komisije BiH. Proces izborne reforme potreban je kako bi se BiH približila evropskim standardima i pružila nova sredstva za uklanjanje prevara i poboljšanje izbornog funkcionisanja.\nNa sastanku je bilo reči i o konkretnim rešenjima za izmenu Zakona, u smislu promene sastava biračkih mesta, jačanja odredbi o finansiranju kampanje i izmene podzakonskih akata, poboljšanja tačnosti i brzine prebrojavanja glasačkih listića, povećanja tačnosti Centralnog biračkog spiska i dodavanjem zakonskih odredbi radi uključivanja tehnologija u proces izbornog sistema, što može u velikoj meri poboljšati transparentnost izbora 2022. godine.\nČlanovi CIK-a BiH obavestili su ambasadore o aktivnom radu institucije na stvaranju predloga izmena i dopuna Izbornog zakona BiH, koji će biti ponuđeni u cilju provođenja reformi za unapređenje izbornog sistema u BiH i njegovo približavanje evropskom standardima.\nPo završetku, predlog će biti predstavljen predstavnicima međunarodne zajednice, ODIHR-a, Venecijanske komisije, kao i akademskoj zajednici u Bosni i Hercegovini, nevladinom sektoru i široj javnosti u BiH, a sadržaće rešenja ODIHR-a / Preporuke GRECO-a, navela je CIK BiH.


Vi ste ovde: Overa / RADNI ODNOS / MIŠLJENJA MINISTARSTVA / Zasnivanje radnog odnosa, raspoređivanje / Slučajevi premeštaja zaposlenog u drugo mesto rada utvrđeni zakonom su...\n„Prema članu 173. Zakona o radu („Sl. glasnik RS“, br. 24/2005, 61/2005, 54/2009 i 32/2013 – dalje: Zakon) zaposleni može da bude premešten u drugo mesto rada:\nRadi se o dva različita osnova za premeštanje zaposlenog na rad u drugo mesto rada.\nU slučaju navedenom pod tačkom 1) ovog člana, ako je delatnost poslodavca takve prirode (građevinarstvo, saobraćaj i sl) da se poslovi obavljaju van sedišta poslodavca, premeštaj zaposlenog može da se vrši bez obzira na udaljenost i obezbeđivanje odgovarajućeg prevoza.\nU drugom slučaju, poslodavac može da premesti u drugo mesto rada i kada delatnost poslodavca nije takve prirode da se poslovi obavljaju van mesta rada, ali pod uslovom da udaljenost od mesta u kome zaposleni radi do mesta u koje se premešta na prelazi 50 km i da je obezbeđen redovan prevoz. Ovo mišljenje potvrđuje i stav 2. člana 173. Zakona, koji precizira da se premeštaj u drugo mesto rada može vršiti van slučajeva iz stava 1. samo uz saglasnost zaposlenog.\nPrema tome, opredeljenje zakona je da su dva slučaja iz stava 1. ovog člana nezavisno postavljeni jedan od drugog, odnosno da se tač. 1) i 2) stav 1. člana 173. Zakona primenjuju alternativno.“\nMišljenje Ministarstva rada, zapošljavanja i socijalne politike br. 011-00-826/2013-02 od 10.10.2013. godine\nTags: mesto, premeštaj\nPravo izvođenja nastave koju izvode nastavnici čija stručna sprema nije predviđena... Lišenje roditeljskog prava roditelja koji nesavesno vrši prava i dužnost...


Besplatna kontrola zdravlja na Paliću | Dunav Televizija\nNaslovna Vesti Društvo Besplatna kontrola zdravlja na Paliću\nBesplatna kontrola zdravlja na Paliću\nZdravstvena akcija “Selu u pohode – proveri svoje rizike, kontroliši zdravlje!” održaće se sutra, 10. decembra, u prostorijama Mesne zajednice Palić. Tokom prepodnevnih časova, sugrađani će moći besplatno i bez zdravstvene knjižice da provere svoje zdravstveno stanje.\nSvi zainteresovani sugrađani će sutra, od 8 do 11 časova, moći da izmere krvni pritisak, šećer, masnoće u krvi, telesnu visinu, težinu i da utvrde indeks telesne mase (BMI), dok će lekari deliti savete za očuvanje i unapređenje dobrog zdravlja.\nZavod za javno zdravlje Subotica, Crveni krst Subotica i Dom zdravlja Subotica već devetu godinu u nizu organizuju ovu akciju, u cilju promocije zdravlja i zdravih stilova života u ruralnim sredinama Subotice i mobilizaacije stanovnika ovih naselja na kontrolu zdravlja.\nPrethodni tekstZimski festival deveti put u Subotici\nSledeći tekstObnovljen objekat Vatrogasno-spasilačke jedinice u Beočinu\nZavršena prva faza izgradnje: Studenti i profesori useliće se u Naučno-tehnološki...


Sedam e-commerce biznis modela za vaše poslovanje - Laganoo\nSedam e-commerce biznis modela za vaše poslovanje\nOd svog početka, odnosno nastanka, do današnjeg dana, e-commerce je prešao veliki put. Prije samo desetak godina, e-commerce djelatnosti bile su tek u povoju i predstavljale su veliku nepoznanicu za većinu, kada danas pričamo o e-commercu, pričamo o jednom od najrazvijenih djelatnosti na svijetu čije tržište je skoro neograničeno.\nOno što je u najvećoj mjeri doprinijelo razvoju ove djelatnosti je razvoj tehnologija, kao što je pojavljivanje smart telefona koji su promijenili način na koji se pristupa online sadržaju. Danas, veliki procenat biznisa se nalazi online i koristi sve prednosti koje e-commerce nudi, a do korisnici do željenih sadržaja i proizvoda u većini dolaze koristeći pametne telefone.\nRazlog za ovo veoma je jednostavan, telefon kupcima omogućava da u svakom trenutku na veoma brz i jednostavan način pronađu sve što im je potrebno, sa druge strane popularnost e-commerce poslovanja raste jer je kupcima dostupna 24/7 gdje god da se nalaze.\nOnline poslovanje kupcima omogućava da se bilo kada informišu o ponudi, krakteristikama i dostupnosti proizvoda, rezervišu proizvode, da naručuju i plaćaju, zakazuju sastanke ili konsultacije, a sve to iz udobnosti svog doma.\nVrste e-commerce biznis modela\nRazvoj e-commerce-a učinio je da danas postoji više načina da se bavite e-commercom koristeći se različitim biznis modelima. Danas prepoznajemo sedam različitih vrsta biznis modela u e-commercu. Svaki od ovih modela ima svoje prednosti, ali i izazove.\nKada odlučite da se upustite u e-commerce biznis, možete se odlučiti da poslujete u skladu sa jednim od ovih modela, ali i da, kao što rade brojne kompanije, poslujete istovremeno u više različitih modela. Postojanje svijesti u koju kategoriju vaš biznis spada omogućiće vam da bolje prepoznate prilike, ali i prijetnje, kao i da se ugledate na iskustvo drugih koji posluju i istom modelu.\nSedam tradicionalnih biznis modela e-commerca su:\n6. Government-to-Business (G2B)\n7. Government-to-Citizen (G2C)\nU ovom poslovnom modelu B2B, preduzeće prodaje svoj proizvod ili uslugu drugom preduzeću, zato ze i zove Business-to-Business odnosno biznis-biznisu. Ono što je najčešće slučaj u ovom modelu, jeste to da na ovaj način uglavnom funkcionišu veleprodaje, odnosno – preduzeća nabavljaju robu od drugog preduzeća na veliko, a kasnije je prodaju krajnjem kupcu u nekom o svojih maloprodajnih objekata.\nKako sve više mlađih generacija ulazi u biznis, B2B poslovni model u online poslovanju postaje sve važniji, a njegova upotreba sve veća.\nOvaj poslovni model koriste ona preduzeća koja, putem online trgovine, svoje proizvode nude i prodaju direktno kupcima. Kupac ima mogućnost da pregleda ponudu kompanije, odabere proizvod, naruči ga i plati.\nB2C poslovni model je najčešći model u online poslovanju. On predstavlja najrasprostranjeniji model, jer za razliku od predhodnog, mnogo je više pojedinaca nego preduzeća u ulozi kupaca.\nOvaj poslovni model se ne odnosi samo na proizvode, već i na usluge.\nPoslovni model C2C, koji se još naziva i mrežno tržište, povezuje potrošače kako bi razmijenili robu i usluge i zaradili novac naplaćujući naknade za transakcije.\nPrednost ovog modela jeste ta što se kupci i prodavci samoinicijativno odlučuju za prodaju svojih proizvoda na ovaj način, odnosno za kupovinu istih, u cilju što brže obavljene transakcije. Međutim, nedostatak jeste taj što se kompanije suočavaju sa velikim izazovom u kontroli kvaliteta i održavanju tehnologije. Ovaj poslovni model najčešće koriste oni koriscnici interneta koji žele da prodaju svoju imovinu poput stambene imovine, automobile, motora, iznajmljivanje smještaja itd.\nOvaj poslovni model omogućava pristup potrošačima web lokaciji koja prikazuje više poslovnih organizacija za istu uslugu. Potrošač postavlja procjenu iznosa koji želi da potroši za određenu uslugu. Poslovna organizacija koja ispunjava zahtjeve potrošača u okviru navedenog budžeta, obraća se kupcu radi pružanja usluge.\nU B2G poslovnom modelu odnosi se na one web stranice koje koriste Vlade za trgovinu i razmjenu informacija sa raznim poslovnim organizacijama. Takve web stranice su akreditovane od strane Vladinih organizaciija i agencija i pružaju mogućnost preduzećima da direktno javnim institucijama predaju obrasce za prijavu.\nPutem ovog modela vlade različitih država, kao i njihove organizacija i institucije, koriste web stranice kako bi se obratile poslovnim organizacijama. Ove web stranice podržavaju aukcije, tendere i funkcije za podnošenje prijava.\nGlavni cilj poslovnog modela G2C jeste smanjenje prosječnog vremena za ispunjavanje zahtjeva građana usmjerenih ka javnih institucijama i vladinim organizacijama, u cilju pružanja različitih usluga za koje građani imaju potrebu. Vlade koriste ove web stranice kako bi se obratile građanima po raznim pitanjima, a ovo je jednostavan način da dođu do veliko broja ljudi brzo i efikasno.


Čelnici SAD i Južne Koreje nadaju se da će nuklerani arsenal Pjongjanga biti eliminisan\nPredsednik Buš i njegov južnokorejski kolega, predsednik Li Mjung-bak nadaju se da će Pjongjang obelodaniti detalje svog nukleranog programa, shodno sporazumu iz 2007. godine. Severna Koreja kasni sa spomenutim podacima puna tri meseca. Predsednik Buš je lidera Južne Koreje ugostio u predsedničkom odmaralištu u Kemp Dejviu, nadomak Vašingtona.\nPredsednik Li je ocenio da je neophodno stpljenje međunarodne zajednice u vezi sa severnokorejskim nuklernim programom, da neće biti lako primorati Pjongjang da se odrekne nukleranog arsenala, ali da je to moguće.\nDvojica predsednika su u Kemp Dejvidu potvrdili privrženost multi-lateralnim naporima da se ukloni severnopkorejski nuklerani arsenal. Predsednik Li kaže da su njegova zemlja, SAD, Japan, Kina i Rusija odlučni da taj cilj ostvare.\n"Potvrdili smo još jednom da ni pod kojim uslovima Pjongjang ne može posedovati nuklerno oružje. Saglasili smo se da je potrebno sarađivati u okviru šestostranih pregovora kako bi nuklerani arsenal Severne Koreje bio eliminisan što pre."\nPjongjang se na osnovu sporazuma koji su predstavnici šest država potpisali u decembru prošle godine obavezao da će do detalja prezentovati sve aktivnosti u okviru državnog nuklearnog programa, uključujući i procese obogaćivanja radioaktivnih materijala i proliferaciju. Zauzvrat je Sevrnoj Koreji ponuđen paket ekonomskih i političkih ustupaka i olakšica.\nSvoje obaveze, Severna Koreja, još nije ispunila, a predsednik Buš kaže da Kim Džong IL možda pokušava da proveri odlučnost međunarodne zajednice.\n"U netransparentnim društvima gde nema slobodne štampe i opozicije, teško je reći šta se dešava. On je deklarisao namjere i sada testira jedinstvo ostalih pet učesnika u pregovorima."\nPredsednik Buš se našao na udaru kritike i iz redova svoje, republikanske stranke. Među kritičarima je i bivši ambasador u UN, Džon Bolton, koji optužuje administraciju da je kapitulirala pred Pjongjangom koji nije ispunio obaveze iz sporazuma.\nPredsednik Buš kaže da je na Severnoj Koreji ostalo da ispuni obećano.\n"Dali su obećanja i mi ćemo proceniti da li su ona ispunjena. Sa partnerima ćemo pogledati da li je severnokorejska deklaracija nuklearnih aktivnosti potpuna, da li se može verifikovati i onda ćemo odlučiti o realizaciji naših obaveza."\nPredsednik Buš kaže da bi trebalo sačekati i videti šta će Pjongjang učiniti pre nego se donese konačan zaključak. U nedelju, Vašington šalje poseban tim u Severnu Koreju na dodatne razgovore o kontroverznoj deklaraciji.\nPredsednik Buš je na istoj konferenciji za novinare rekao da očekuje da Kongres odobri sporazum o slobodnoj trgovini sa Južnom Korejom, rekavši da je svom kolegi po funkciji rekao da je to jedan od prioriteta administracije.